Jangan Buang Uncang Teh Terpakai. Ini sebabnya!

Teh yang dinikmati setiap pagi pastinya memberi kesegaran dan tenaga pada kita. Tahukah anda, uncang teh yang terpakai mempunyai manfaat dan kegunaan lain? Di sini IMPIANA kongsikan 5 kegunaan dan manfaat lain uncang teh terpakai.

1. Membersihkan kotoran pada pinggan mangkuk

Kesan minyak pada pinggan mangkuk adakalanya sukar dihilangkan dengan hanya menggunakan sabun pencuci biasa. Namun, tak perlu risau lagi kerana kotoran pada pinggan mangkuk mampu dibersihkan dengan uncang teh terpakai. Caranya, rendam sahaja pinggan mangkuk dengan air panas dan letakkan beberapa uncang teh.

2. Menghilangkan bau dalam peti sejuk

Peti sejuk menjadi tempat simpanan pelbagai jenis makanan yang boleh mengundang bau yang kurang enak. Bau ini dapat dihilangkan dengan cara yang mudah sahaja. Anda hanya perlu letakkan beberapa uncang teh ke dalam sebuah bekas terbuka dan dibiarkan dalam peti sejuk.

3. Menjauhkan serangga perosak

Anda tak perlu runsing lagi jika ada serangga perosak dalam rumah kerana uncang teh mampu menyelesaikan masalah anda. Caranya, letakkan sahaja beberapa uncang teh ke dalam kabinet atau tempat yang berpotensi menjadi tempat serangga.

4. Cegah peralatan dapur berkarat

Uncang teh juga mampu mencegah karat pada peralatan dapur. Ini kerana, kandungan tanin dalam teh dapat mencegah besi daripada teroksida. Cara yang anda perlu lakukan ialah gosok permukaan kuali atau periuk yang telah dicuci dengan uncang teh yang masih lembap.

5. Menghilangkan bau kurang enak pada permaidani

Bau busuk pada permaidani yang disebabkan oleh tumpahan air atau kesan muntah anak dapat dihilangkan dengan menggunakan serbuk teh sahaja. Tabur serbuk teh yang telah dikeringkan pada permaidani dan biarkan selama 15-20 minit sebelum vacuum.

Macam-macam cara dan kaedah digunakan untuk berkebun sekarang ni. Ia termasuklah penyediaan baja, teknik siraman, penggunaan bekas tanam dan pelbagai lagi. Selagi mana berhasil dan mudah, pasti menjadi ikutan.

Seperti kaedah tanaman secara vertikal. Ada yang menggunakan botol minuman terpakai, tong drum, paip PVC dan pelbagai lagi. Tapi kali ini LAMAN impiana nak ajak anda tiru cara HGTV buat vertical garden atau mereka panggil strawberry pot dengan menggunakan pasu terpakai.

Bahan-bahan:

– 3 biji pasu terpakai (Sebagai pilihan, kami cadangkan anda untuk gunakan besen)
– Paip PVC diameter 1 inci dan panjangnya mengikut ketinggian pasu atau besen. Lebihkan dalam 1/2 kaki panjang.
– Penutup atau topi PVC
– Cat semburan (jika perlu)
– Medium tanaman
– Batu kerikil
– Tanaman

1) Tebuk lubang sebagai ruang tanaman dengan menggunakan hole saw. Tebuk secara berselang dan pastikan jarak antara lubang bersesuaian dengan jenis tanaman.

2) Tebuk lubang pada bahagian bawah pasu/besen sebagai lubang saliran

3) Tebuk lubang kecil pada batang paip PVC untuk tujuan saliran dan pasang penutup pada hujung dan pangkal batang paip

4) Untuk lebih menarik, Sembur permukaan pasu/besen dengan cat semburan

5) Alas bekas dengan Landscape fabric. Kalau tak ada boleh guna plastik batas

6) Letakkan 2 inci lapisan batu kerikil untuk tujuan saliran

7) Masukkan medium tanaman sedikit

8) Buatkan lubang di tengah-tengah untuk anda letakkan paip PVC yang berfungsi sebagai saliran

9) Tambah tanah sehingga hampir penuh

10) Siram air pada medium dan padatkan

11) Letakkan pula pasu/besen untuk lapisan ke dua dan lakukan perkara yang sama seperti bekas yang pertama

12) Potong lebihan landscape fabric untuk kelihatan lebih kemas

13) Tebuk lubang pada pada ruang tanaman yang telah disediakan dan masukkan tanaman/pokok

14. Lakukan siraman terus melalui batang PVC yang telah disediakan.

Build it: Grow strawberries in this upcycled tower planter.

Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Lipan

Cara Menghalau & Membasmi Lipan

#1 GARAM
Garam amat berkesan dan efektif untuk menghalau haiwan melata seperti ular dan lipan dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian lipan dan biarkan sehingga yakin tiada lagi lipan.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusir lipan. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat lipan tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemaran lipan.

Itulah bahan-bahan mudah yang anda boleh dapati di rumah berkesan menghalau lipan. Selamat mencuba!

Peraduan Makeover Bilik Air Awesome! Memberi peluang pada anda semua untuk miliki ubahsuai bilik Air berjumlah RM10,000. Tunggu apa lagi inilah masanya nak tukar wajah bilik air lama anda.

IMPIANA  lampirkan terma dan syarat penyertaan di bawah. Jika mempunyai sebarang pertanyaan bolehlah PM IMPIANA di Facebook mahupun Instagram. Untuk pertanyaan lebih lanjut mengenai Peraduan Makeover Bilik Air.

TERMA DAN SYARAT PERADUAN

Sila baca Terma-terma dan Syarat-syarat ini dengan teliti sebelum anda menyertai Peraduan ini. Dengan menyertai Peraduan ini, anda dianggap telah menerima terma dan syarat ini dan bahawa anda bersetuju mematuhinya. Jika anda tidak menyetujui dengan mana-mana terma dan syarat ini, anda tidak harus menyertai Peraduan ini.

Penganjur berhak meminda terma dan syarat pada bila-bila masa tanpa notis terdahulu.

MAKLUMAT PERADUAN

Peraduan Makeover Bilik Air Awesome! ini dianjurkan oleh IMPIANA (“Penganjur”) dengan kerjasama Creative Lab untuk mempromosikan perkhidmatan untuk mendapatkan idea memilih jubin terbaik untuk ruang bilik air “ Creative Lab & IMPIANA”. Peraduan bermula pada 18 Nov 2021 dan berakhir pada 17 Jan 2022 selama sebulan (“Tempoh Peraduan”). Penyertaan yang diterima di luar tempoh peraduan tidak layak menyertai peraduan.

Penganjur berhak mengubah, melanjutkan, menggantung atau menamatkan Peraduan menurut budi bicara tunggalnya atau jika Penganjur tidak menerima bilangan penyertaan layak yang cukup atau jika Peraduan tidak dapat diteruskan atas apa jua sebab. Penamatan atau penggantungan tersebut tidak akan membangkitkan apa-apa tuntutan oleh Peserta. Sekiranya terdapat apa-apa perkara yang tidak konsisten atau percanggahan, terma & syarat yang tertera di laman sesawang akan diguna pakai.

KELAYAKAN

1. Peraduan ini terbuka kepada semua warganegara Malaysia yang menetap di Malaysia dan berumur 18 tahun dan ke atas (pada tarikh penyertaan dalam peraduan ini) dengan Kad Pengenalan Malaysia yang sah. Sekiranya Peserta berumur di bawah 18 tahun pada tarikh penyertaan, Peserta dikehendaki mendapatkan kebenaran bertulis daripada ibu bapa/penjaganya sebelum menyertai Peraduan ini dan apabila diminta oleh Penganjur, hendaklah mengemukakan kebenaran tersebut.

2. Pekerja, pemegang saham, pegawai, pengarah, agen, pengedar dan wakil penganjur dan setiap daripada syarikat induk, ahli gabungan, bahagian, anak syarikat, agen, wakil dan agensi pengiklanan mereka masing-masing, bersama-sama dengan ahli keluarga terdekat (tidak kira di mana mereka tinggal) dan mereka yang tinggal di kediaman yang sama dengan orang tersebut (sama ada mempunyai kaitan persaudaraan atau tidak), tidak layak menyertai peraduan.

3. Penganjur berhak untuk menyingkirkan mana-mana peserta yang tidak mematuhi apa-apa Terma dan Syarat Peraduan ini atau jika penganjur berpendapat bahawa peserta gagal memenuhi apa-apa kriteria penyertaan penganjur.

MEKANISME PERADUAN

Peraduan Makeover Bilik Air Awesome Bersama Creative Lab

Cara Menyertai :

1. Follow Facebook & Instagram Creative Lab

2. Muat naik Gambar Bilik Air & video kini anda ke social media anda dan #bilikaircreativelab

3. Hantar Video anda berada di ruang bilik air anda sambil menerangkan mengapa ruang bilik air anda perlu diubah suai oleh Creative Lab. Durasi video tidak kurang dari 3min.

4. Video yang paling kreatif dan layak akan dipilih oleh pihak juri dan juga Creative Lab.

5. Akhir sekali jangan lupa sertakan gambar bilik air anda

#bilikaircreativelab

6. Setiap peserta yang dipilih sebagai pemenang akan dihubungi melalui telefon

HADIAH PERADUAN & PENEBUSAN

Terdapat 2 pemenang yang terpilih, SETIAP PEMENANG akan menerima hadiah dan pemasangan bernilai RM10,000 yang telah ditetapkan oleh pihak pengajur. Pemasangan hanya sah untuk warga Lembah Klang.

6. Semua keputusan hakim adalah muktamad dan sebarang surat-menyurat, rayuan atau soalan tidak akan dilayan.

7. Peserta dikehendaki mengemukakan bukti Identiti semasa atau sebelum penebusan hadiah . Bukti Identiti yang diterima oleh Penganjur adalah dalam bentuk berikut sahaja: Kad Pengenalan/Pasport/Lesen Memandu Malaysia yang sah.

8. Penganjur akan menghubungi Pemenang melalui nombor telefon yang diberikan semasa proses penghantaran/transaksi dalam talian, 30 hari selepas nama pemenang diumumkan. Peserta perlu memastikan nombor telefon mereka adalah aktif.

9. Pemenang yang memerlukan wakil untuk menuntut hadiah mereka bagi pihak mereka hendaklah memastikan bahawa wakil mengemukakan surat kebenaran yang ditandatangani oleh pemenang, sesalinan bukti Identiti pemenang, dan bukti identiti wakil.

10. Semua Hadiah yang diberikan oleh Penganjur dan/atau penaja adalah atas dasar “seadanya” dan diterima oleh Peserta tanpa apa-apa jenis waranti atau jaminan, sama ada nyata atau tersirat. Jika diminta oleh Penganjur, Peserta hendaklah menyempurnakan suratikatan pelepasan dan tanggung rugi dalam bentuk yang ditetapkan oleh Penganjur.

HAK PENGANJUR

11. Peserta bersetuju bahawa semua bahan yang diserahkan oleh peserta untuk peraduan ini menjadi kepunyaan Penganjur. Jika berkenaan, hakcipta dan semua hak harta intelek (termasuk hak moral) yang wujud dalam semua bahan termasuk tetapi tidak terhad kepada bahan digital atau bukan digital (contohnya: video dan imej), akan menjadi kepunyaan Penganjur setelah diserahkan.

12. Penganjur berhak menerbitkan dan menggunakan nama, gambar, imej, rakaman audio dan/atau video yang diserahkan oleh peserta/pemenang atau terhadap peserta/pemenang bagi tujuan pengiklanan, pemasaran, publisiti dan/atau apa-apa tujuan lain, tanpa sebarang notis terdahulu atau pampasan kepada peserta/pemenang. Pemenang tidak berhak menuntut pemilikan atau bentuk pampasan lain terhadap bahan tersebut.

13. Sebagai balasan bagi Penganjur menawarkan peluang kepada Peserta untuk menyertai Peraduan, Peserta dengan ini secara tak bersyarat dan dengan tak boleh batal menyetujui dan membenarkan perkara berikut:

a. Penganjur dibenarkan menggunakan nama, imej, suara dan/atau gambaran yang serupa dengan Peserta bagi tujuan penyuntingan, pengiklanan, promosi, pemasaran dan/atau tujuan lain tanpa notis lanjut atau pampasan.

b. Jika dikehendaki oleh penganjur, peserta hendaklah dengan sukarela menghadiri penerbitan, rakaman atau publisiti mengenai peraduan bagi sebarang tempoh yang akan dimaklumkan oleh penganjur (termasuk tetapi tidak terhad kepada wawancara yang dirakamkan atau tidak dirakamkan, pengambilan foto pegun, rakaman audio dan/atau visual bagi penggunaan promosi dan publisiti (secara kolektif “Rakaman”). Semua kos kehadiran dan penyertaan peserta hendaklah ditanggung semata-mata oleh peserta dan penganjur tidak bertanggungjawab membayar balik apa-apa kos, perbelanjaan, gaji atau pampasan kepada peserta.

c. Penganjur mempunyai hak dan budi bicara mutlak untuk mengiklankan dan/atau menyiarkan dan/atau mencetak rakaman dan/atau menggunakan slogan, nama atau nama panggilan di mana-mana program/salurannya atau di mana-mana perantara pun jua, secara keseluruhan atau sebahagian, menurut budi bicara penganjur. Semua hakcipta yang wujud dalam rakaman adalah kepunyaan mutlak penganjur.

d. Penganjur berhak, menurut budi bicara tunggal dan mutlaknya, untuk menggunakan dan mengeksploitasi Harta Intelek melalui mana-mana kaedah atau perantara dan dalam apa jua cara dan pada bila-bila masa yang dianggapnya wajar tanpa terlebih dahulu mendapatkan apa-apa kebenaran atau membuat apa-apa pembayaran pun jua kepada peserta dan/atau pemenang dan/atau wakil.

14. Penganjur berhak, menurut budi bicara tunggalnya, menyingkirkan mana-mana peserta yang mengganggu mekanisme, sistem, perisian peraduan atau apa-apa proses lain berkaitan dengan peraduan ini.

15. Penganjur berhak, menurut budi bicara tunggalnya, menyingkirkan mana-mana peserta dan/atau penyertaan yang didapati (menurut budi bicara Penganjur) tidak sopan atau tidak sesuai untuk tatapan umum, atau didapati atau disyaki menipu/menggodam/mengusik proses penyerahan peraduan, pengendalian peraduan ini atau melanggar apa-apa Terma dan Syarat Peraduan. Penganjur berhak untuk meneruskan tindakan undang-undang terhadap mana-mana individu yang dipercayainya terlibat dalam aktiviti penipuan atau aktiviti lain yang memudaratkan Peraduan, Penganjur atau proses penyerahan peraduan.

TERMA-TERMA DAN SYARAT-SYARAT TAMBAHAN

17. Peserta menjamin, berakujanji dan bersetuju bahawa penyertaan yang diserahkan (termasuk apa-apa foto, lukisan, gambar, slogan, apa-apa bahan atau karya kreatif lain, termasuk rakaman suara atau video) hendaklah karya aslinya dan tidak melanggar apa-apa hak mana-mana pihak ketiga dan/atau melanggar sebarang hakcipta, paten, nama dagangan, hak kepunyaan, peribadi, privasi atau moral mana-mana pihak ketiga.

18. Peserta menjamin, berakujanji dan bersetuju bahawa dia menepikan atau telah mendapatkan penepian terhadap semua hak (termasuk hak moral) daripada semua orang yang telah menyumbang kepada penghasilan penyertaan dan karya dasar (secara kolektif “Penyumbang”) yang berhak ditegaskan oleh penyumbang dan/atau peserta, kini atau di masa hadapan, di mana-mana tempat di dunia.

19. Peserta menjamin, berakujanji dan bersetuju bahawa penyertaan yang diserahkan oleh peserta tidak boleh mengandungi unsur-unsur kebogelan, imej pornografi atau tema seksual, keganasan grafik, kenyataan atau bahan memfitnah atau melebel yang dianggap menyalahi undang-undang/ menyinggung atau mungkin melanggar undang-undang Malaysia atau bahan yang kemungkinan akan mencemarkan imej Penganjur atau menyebabkan Penganjur mendapat nama buruk. Sebarang pelanggaran klausa ini akan memberikan budi bicara mutlak kepada Penganjur untuk menyingkirkan dan menolak dan/atau mengeluarkan apa-apa penyertaan atau posting dengan serta-merta tanpa notis terdahulu.

20. Peserta menjamin, berakujanji dan bersetuju bahawa Penganjur mempunyai hak tunggal untuk menggunakan atau mengeksploitasi Penyertaan Peserta atau mana-mana bahagian daripadanya dalam sebarang dan semua bentuk perantara melalui apa-apa dan semua kaedah atau cara di seluruh dunia untuk tempoh penuh hak cipta termasuk semua pembaharuan bersama-sama dengan hak untuk memberi kuasa orang lain untuk berbuat demikian tanpa perlu membayar apa-apa imbuhan atau royalti kepada Peserta. Untuk mengelakkan keraguan, Penganjur tidak mempunyai kewajiban untuk menggunakan atau mengeksploitasi mana-mana bahagian daripadanya.

21. Peserta menjamin, berakujanji dan bersetuju bahawa dia tidak akan menggunakan Penyertaan atau mana-mana bahagian daripadanya bagi tujuan selain daripada tujuan yang ditetapkan dalam Terma-terma dan Syarat-syarat. Sekiranya Penyertaan atau mana-mana bahagian daripadanya diterbitkan atau diedarkan atau ditangani dalam apa jua cara tanpa kebenaran terdahulu daripada Penganjur, Penganjur berhak menurut budi bicara mutlaknya menyingkirkan Peserta dan/atau membatalkan apa-apa Hadiah yang dimenangi dan tidak akan menanggung apa-apa liabiliti pun jua terhadapnya.

LIABILITI & TANGGUNGJAWAB

22. Kecuali dinyatakan sebaliknya, semua kos pengangkutan, caj internet, kos peribadi dan/atau sebarang kos, fi lain dan/atau apa jua jenis perbelanjaan yang ditanggung oleh Peserta berhubung dengan Peraduan ini (sama ada bagi tujuan memasuki, menyertai atau menerima apa-apa manfaat atau hadiah daripada Peraduan) atau bagi tujuan penebusan hadiah atau perjalanan yang berkaitan adalah tanggungjawab Penenang semata-mata, dan Penganjur, ahli gabungan, agen sah atau agensi sertaannya tidak akan menanggung apa-apa tanggungjawab pun jua untuk kos/caj/fi/perbelanjaan ini.

23. Penganjur, ahli gabungannya, pihak ketiga yang dibenarkan dan agensi sertaan tidak menanggung apa-apa tanggungjawab atas penyertaan yang hilang, rosak, terlewat disebabkan perkhidmatan pos, atau disebabkan oleh kesalahan komputer, IT atau apa-apa kesilapan teknologi. Peserta bertanggungjawab memastikan penyertaannya mematuhi semua peraturan dan terma dan syarat Peraduan, dan bahawa penyertaannya diterima oleh Penganjur dalam bentuk yang dikehendaki oleh Penganjur.

24. Dengan menyertai peraduan ini, semua peserta bersetuju melepaskan dan memastikan penganjur, ahli gabungan dan agensinya, dan pekerja, pegawai, pengarah dan wakil mereka tidak dipertanggungjawabkan atas sebarang tuntutan, kerugian atau ganti rugi berbangkit daripada atau berhubung dengan penyertaan mereka dalam Peraduan (termasuk tetapi tidak terhad kepada, apa-apa kesilapan dalam mengira apa-apa transaksi, sebarang kerosakan atau kepincangan mana-mana sistem komputer atau peralatan), apa-apa aktiviti berkaitan peraduan dan penerimaan dan/atau penggunaan, penyalahgunaan, atau milikan apa-apa hadiah yang diberikan di bawah ini.

25. Semua kos yang ditanggung oleh Peserta berkaitan dan/atau berhubung dengan Peraduan dan Hadiah, termasuk tanpa had, caj pos atau caj Penyedia Perkhidmatan Internet (ISP) (jika berkenaan), semua kos pengangkutan, caj komunikasi, penginapan, kos makanan dan kos berkaitan lain yang ditanggung oleh peserta disebabkan oleh dan/atau selaras dengan penyertaannya dalam peraduan, kos pungutan dan kos tambahan berkaitan dengan hadiah iaitu kos insurans, yuran pendaftaran kenderaan, cukai jalan, dll. hendaklah ditanggung semata-mata oleh peserta. Penganjur tidak mempunyai apa-apa kewajiban untuk membayar balik Peserta untuk sebarang kos dan perbelanjaan yang ditanggung terhadapnya.

26. Peserta mengakui bahawa penyertaannya dalam Peraduan adalah atas risikonya sendiri.

27. Penganjur, agen, penaja, wakil, ahli gabungannya dan pengarah, pegawai dan pekerja, agen dan penerima serah hak mereka masing-masing tidak akan bertanggungjawab kepada mana-mana Peserta berhubung dengan:

i. Apa-apa kegagalan untuk memenangi Hadiah dalam Peraduan, Hadiah yang cacat disebabkan kecuaian, tindakan dan/atau ketinggalannya atau penyalahgunaan Hadiah atau sebarang kerugian, gantirugi, kos, perbelanjaan, tuntutan, liabiliti, kecederaan, kematian, kemalangan yang dialami oleh Peserta semasa Peraduan atau berbangkit daripada atau berhubung dengan peraduan, penyertaan peserta dalam peraduan dan/atau Hadiah yang diberikan.

ii. apa-apa kelewatan dan/atau kegagalan untuk menerima dan menghantar penyertaan peraduan akibat sebarang kerosakan rangkaian, komunikasi, ISP atau sistem, gangguan dan/atau kegagalan yang dialami oleh penyedia perkhidmatan telekomunikasi Penganjur atau Peserta dan/atau diakibatkan oleh penyertaan atau langkah memuat turun apa-apa bahan dalam Peraduan.

iii. sebarang kesilapan (termasuk kesilapan ketika memaklumkan pemenang Peraduan), ketinggalan, gangguan, pemadaman, kecacatan, kelewatan dalam pengendalian atau penghantaran, kegagalan talian komunikasi, pencurian, kemusnahan, perubahan, atau akses tanpa kebenaran kepada penyertaan, atau penyertaan yang hilang atau terlewat sama ada berbangkit semasa pengendalian atau penghantaran akibat fungsi pelayan, virus, pepijat, atau sebab lain di luar kawalan Penganjur.

CEPAT HANTARKAN PENYERTAAN ANDA UNTUK PERADUAN MAKEOVER BILIK AIR

SEMOGA BERJAYA!!!


Gila! Tak Masuk Akal! Tenaga Solar Ini, Sampaikan Boleh Menyebabkan Anda Tak Perlu Bayar Bil Elektrik.

Anda perasan tak? Masa kecil dulu kita mesti akan terperasan benda macam petak-petak warna biru dekat bumbung rumah? Kadang-kadang tertanya apa benda itu. Dah dewasa pun, kita tahu nama benda tu, tenaga solar, ia akan masuk ke dalam rumah tapi apa kebaikannya? Jadi, untuk menjawab persoalan itu semua, saya akan menerangkan, mengapa kita perlu memasang tenaga solar di rumah.

TENAGA SOLAR BAIK UNTUK PERSEKITARAN

Ia dapat menghindarkan kita dari jejak karbon dan pencemaran alam sekitar. Bahkan, tenaga boleh diperbaharui dan tidak menjejaskan gas rumah hijau. Cuma memerlukan sumber air yang bersih untuk berfungsi.

MENGURANGKAN KOS ELEKTRIK

Tenaga solar ini dapat mengurangkan kos elektrik kita, lagi-lagi pada waktu siang. Ini kerana, tenaga solar ini, ia mengambil cahaya matahari dan ia akan menggunakan cahaya tersebut menjadi tenaga untuk disumbangkan kepada semua elektrik di dalam rumah. Oleh sebab itu, ia sudah mengurangkan tenaga elektrik kita.

LEBIH SELAMAT

Apabila anda menggunakan tenaga suria, anda tidak perlu lagi bergelut dengan pemadaman. Jika panel solar anda menghasilkan lebih banyak kuasa daripada yang anda perlukan, lebihan itu akan dihantar semula ke grid, dan anda akan menerima bayaran bonus untuknya.

IA DAPAT MENGURANGKAN KEHILANGAN ELEKTRIK DI RUMAH

Elektrik mesti disalurkan melalui rangkaian yang luas daripada loji kuasa besar kepada pelanggan akhir. Penghantaran jarak jauh mengakibatkan kehilangan tenaga. Tidak seperti panel solar, ia dipasang di atas bumbung rumah anda untuk mengumpul tenaga suria. Panel solar yang dipasang di atas bumbung membantu meningkatkan kecekapan tenaga elektrik. Tenaga anda menjadi domestik, memberikan anda kawalan ke atas perbelanjaan dan penggunaan tenaga peribadi anda. Tambahan pula, sistem tenaga suria adalah tahan lama, dan gangguan tenaga elektrik adalah minimum.

SUMBER TENAGA PERCUMA

Matahari membekalkan kita lebih banyak tenaga bebas daripada yang kita makan, dan tiada siapa yang boleh memonopoli cahaya matahari. Sistem tenaga suria mula menjimatkan wang sebaik sahaja ia dihidupkan, tetapi faedah tenaga suria dilihat dalam jangka panjang. Lebih lama anda menggunakan sistem tenaga suria, lebih banyak faedah teknologi suria yang anda akan perolehi sambil melindungi alam sekitar.

Jadi, itulah kelebihan-kelebihan yang kita boleh dapat sekiranya kita memasang tenaga solar tersebut di rumah. Bagaimana? Nak pasang dah ke? Fikir-fikirkan.

DIY column divider, kos tak sampai RM1K, beli barang terus pasang sendiri.Column divider berfungsi sebagai pembahagi ruang. Kebanyakan rumah pada zaman sekarang menampilkan konsep ruang terbuka.

Ada rumah yang dapurnya bersambung dengan ruang tamu. Keadaan ini tentunya menimbulkan rasa kurang selesa. Sebagai langkah untuk privasi maka column divider dipasang bagi mengasingkan ruang-ruang tertentu.

Column divider bukan sahaja berfungsi sebagai pembahagi ruang tetapi cantik bila dipasang. Bagi yang masih kurang bajet, tidak perlu upah tukang untuk memasangnya. Anda boleh melakukannya sendiri.

DIY COLUMN DIVIDER:

Kos barang untuk siapkan 20 batang column divider ini lebih kurang RM966.00

RM640.00
– 60 meter UPVC Pipe, jointer dan end cap (saya beli cash and carry dari MYC Hydroponic Farm di Bandar Rimbayu. Dalam shopee ada juga dijual. Search ‘hydroponic tube’ dan beli tube yang belum dilubangkan).

RM208.00
– 30 meter wallpaper/wall sticker (saya beli dari shopee). Wall sticker ada lebih dalam 10 meter lagi sebab plan asal nak wrap column itu end to end. Tapi cantik pula bila atas warna lain dan bawah warna lain.

Selebihnya kos untuk tools; drill bit, glue, xbond dan lain-lain lagi.

Secara ringkasnya, cara pemasangan bagi projek diy ini adalah seperti berikut:

1. 1/3 end cap perlu dipotong.

2. Tebuk lubang pada floor tile guna tile/glass bit dan juga lubang pada bahagian atas guna masonry bit.

3. Masukkan wallplug.

4. Lekatkan end cap pada permukaan lantai dan beam/siling guna xtraseal xbond.

5. Skrukan end cap tersebut.

6. Letak pvc glue pada both end cap.

7. Then slot in column divider tu dalam end cap.

8. Pasangkan semula 1/3 endcap yang telah dipotong tadi pada tempatnya menggunakan pvc glue.

9. Tambahan paku rivet boleh digunakan bagi mengukuhkan lagi sambungan atas dan bawah column divider.

10. Kemasan akhir, letak silicone pada gap yang ada antara end cap dan lantai/beam.

Dapatlah siapkan column divider seperti ini. Hasil kerja tukang amatur yang tidak bertauliah. Sila ambil maklum bahawa material jenis ini tidaklah sekukuh solid wood tapi ianya tetap serve its purpose as space divider. Berpada dengan kos barang dan statusnya sebagai ‘divider bajet’.

Mempunyai pembantu dapur sudah tentu memudahkan kerja bukan. Bagaimana pula jika pembantu dapur anda adalah si cilik yang baru mahu belajar masak.

Keletah anak-anak di dapur boleh mengundang senyum. Teruja mahu membantu ibu di dapur, mengaduk dan kacau masakan diatas api adalah perkara paling dinantikan mereka. Apa kan lagi kalau di ajak mem buat biskut atau kek di dapur, pastinya riuh rendah dengan si kecil.

Jangan halang mereka untuk menjadi pembantu dapur junior anda, kerana ini mampu menghapuskan rasa minat mereka untuk membantu anda pada masa akan datang. Ketahui langkah menyediakan persekitaran dapur selamat kepada anak supaya ia menjadi saat manis untuk kenangan mereka di ruang dapur.

Dress Code!

Peralatan Tajam

Elakkan Cedera Dari Terbakar

Kerja Mencuci

Lantai Bersih Dan Ruang Kemas

Masa raya ni ibu bapa pokot makin nipis. Tapi, rezeki anak-anak, sampai tak muat beg di buatnya. Masa raya ni lah, anak-anak paling murah rezeki. Bukan je teriam duit raya dari ahli keluarga, sahabat handai dan bos mak ayah pun ada je bagi kan? Jadi, jangan terkejut kalau duit raya anak-anak anda boleh mencecah ribuan ringgit.

Ibu bapa, sebagai pemegang amanah, anda tiada hak untuk menggunakan duit raya anak-anak tu ye. Kecuali dengan izin anak dan dalam keadaan terdesak. Tapi, nanti kene ganti balik tau. Duit raya tu lah masa depan anak anda sebenarnya.

Selain buka akaun simpanan di bank, ada beberapa cara bijak lain yang di kongsikan oleh iproperty.com.my untuk simpan duit raya anak-anak anda. Antaranya:

Seterusnya, anda mempunyai pilihan untuk menyimpan di dalam akaun simpanan tetap atau lebih dikenali sebagai akaun fixed deposit. Akaun ini sedikit berbeza daripada akaun simpanan bank yang biasa.

Bagi akaun ini, anda perlu meletakkan sejumlah amaun minimum deposit tetap yang akan disimpan di dalam bank buat satu tempoh masa (tempoh matang) untuk mendapatkan faedah seperti yang dijanjikan.

Cara ini sesuai digunakan bagi pelaburan jangka panjang kerana ia memerlukan suatu tempoh masa untuk memperoleh hasilnya.

Kelebihan simpan wang dalam simpanan tetap
Kadar faedah yang ditawarkan lebih tinggi berbanding dengan akaun simpanan.
Membantu anak anda membentuk disiplin kewangan, bagi menunggu tempoh matang untuk mendapatkan ganjaran daripada segi faedah.

Kekurangan simpan wang dalam simpanan tetap
Tidak boleh dikeluarkan bila-bila masa. Ada pihak bank yang menawarkan pengeluaran lebih awal, namun berkemungkinan akan dikenalkan penalti atau faedah yang ditawarkan tidak akan diperoleh dengan kadar yang penuh.
Terdapat sejumlah had minimum yang ditetapkan oleh pihak bank bagi membuka akaun ini. Anda perlu mempunyai wang yang secukupnya sebelum memilih untuk membuka akaun jenis ini.

Bagi mereka yang beragama Islam, pilihan ini merupakan salah satu pilihan yang menarik untuk dibuat. Apabila duit raya atau simpanan anak di dalam Tabung Haji sudah mencukupi amaun sebanyak RM1,300, anda boleh teruskan untuk mendaftar giliran haji untuk mereka sejak dari kecil lagi!

Kelebihan simpan wang dalam Tabung Haji
Simpanan di TH adalah dijamin 100% oleh kerajaan
Simpanan di TH adalah dikecualikan daripada bayaran cukai
Simpanan di TH telah dibayar zakat 2.5%
Tiada had Simpanan di TH
Simpanan di TH adalah berlandaskan syariah Islam

Skim Simpanan Pendidikan Nasional (SSPN-i) adalah merupakan satu skim atau instrumen simpanan yang direka khas oleh Perbadanan Tabung Pendidikan Tinggi Nasional (PTPTN) bagi tujuan pendidikan tinggi. Bagi anda yang ingin fokus simpanan untuk pendidikan anak di masa hadapan, cara ini boleh dilakukan sebagai salah satu alternatif yang baik.

Kelebihan simpan wang dalam Skim Simpanan Pendidikan Nasional (SSPN)
boleh membuat pengeluaran/ penutupan akaun pada bila-bila masa tertakluk kepada peraturan yang ditetapkan oleh PTPTN.
Perlindungan Takaful dengan premium dibayar oleh PTPTN.
Pelepasan taksiran cukai pendapatan.
Layak memohon pinjaman pendidikan.
Simpanan dijamin oleh Kerajaan;
Anda akan menerima dividen di atas simpanan

Dana ini ialah dana unit amanah patuh Syariah yang melabur terutamanya dalam pemunyaan benefisial hartanah komersial di lokasi utama di Malaysia dengan tujuan untuk memberikan aliran pendapatan yang tetap dan konsisten kepada pelabur Bumiputera sambil mengekalkan modal pelaburan pelabur.

Apa yang menarik, anda boleh membuka akaun remaja bagi AHB ini sewaktu anak anda berusia 3 bulan lagi hingga 18 tahun di bawah nama penjaga yang sah. Maksud yang mudah di sini, anda berpeluang menggunakan duit raya anak untuk membuat dalam pelaburan hartanah sejak mereka kecil lagi bagi jangka masa panjang dengan modal minimum serendah RM100.

Kelebihan simpan wang dengan Amanah Hartanah Bumiputera (AHB)
Mendapat akses untuk melabur dalam hartanah komersial utama.
Pelaburan AHB adalah pelaburan patuh Shariah.
Mampu milik & Mudah didapati.
Harga dana yang tetap-RM 1.00 seunit.

Kekurangan simpan wang dengan Amanah Hartanah Bumiputera (AHB)
Bilangan unit yang terhad.
Pulangan tidak dilaburkan semula.
Ejen yang terhad.
Terbuka kepada golongan bumiputera sahaja.


Mahu Perkakas Dapur Yang Tampak Lebih Estetik? Gunakan Balang Rempah Bumbu Series Dari Kayangan Living

Bagi anda yang sememangnya hari-hari memasak di dapur, mesti ada perkakas dapur seperti bekas atau balang rempah yang sudah lama, rosak dan tidak boleh digunakan lagi.

Sekiranya anda sedang masih mencari bekas atau balang rempah baharu dengan rekaan yang moden, anda boleh mendapatkan balang rempah Bumbu Series dari Kayangan Living.

Apa yang menariknya mengenai balang rempah Bumbu Series ini, ia diperbuat daripada kaca borosilikat lutsinar dan didatangkan sekali dengan penutup kedap udara yang diperbuat daripada kayu buluh.

Dengan dua pilihan saiz kapasiti 300ml dan 450ml, sememangnya amat sesuai untuk diisi pelbagai jenis rempah-ratus seperti serbuk kari, biji lada hitam, kulit kayu manis, bunga lawang dan banyak lagi.

Sekiranya anda mahu ia tampak lebih estetik dan menarik, anda juga boleh menampal pelekat label pada balang rempah anda!

Daun pudina atau mint mempunyai banyak khasiat buat tubuh manusia dan dapat merawat batuk serta lelah. Ia juga banyak digunakan dalam masakan sebagai ulam mahupun pewangi makanan seperti laksa atau nasi beriyani. Rasanya yang unik dan “berangin” menjadikannya antara bahan kegemaran ramai.

Saya share lah cara nk tanam daun pudina secara hidroponik. Selain daun pudina boleh juga tanam pokok lain, macam sawi, daun sup, bayam.

Moga bermanfaat. Nak guna nanti just petik je belakang rumah

BAHAN-BAHAN YANG DIPERLUKAN ;

1)botol terpakai, saya guna botol minyak. Potong dua. Yg bawah tu bg besar sikit, boleh boh air banyak2

2)penapis filter ikan tu. Ada yg guna tali mop, tak kisahla, janji boleh serap air.

3)seedling soil atau cocopeat. Tanah sabut. Guna yg ni senang akar nak menjalar nanti.

4)bekas kecik tu penggalak akar. Tak de pun xpe. Kalau ada just celup batang pudina sebelum cucuk kat tanah nanti.

5)baja ab. Boleh beli kat nurseri atau online. Baru first time guna. Cara bancuh dia 1 liter air +5ml baja a+5ml baja b. Baja ab ni bukan baja organik. So sapa tak suka xpayah guna.

**kalau xde pun takpe. Sebelum ni saya boh air je. Baja guna baja biji tu, campak je dalam bekas air tu. Kadang2 campur baja ezigrow.

6)keratan batang daun pudina. Daun bahagian bawah buang. Nanti kita boh dalam teh o panas

LANGKAH-LANGKAHNYA ;

1.Span ikan dipotong panjang sikit dan masukkan pada lubang penutup minyak seperti gambar dibawah ini.

2.Pastikan ada lebih sikit ye, supaya air cepat serap ke tanah nanti

4. Bancuhan baja ab dan air tadi masukkan kat bekas bahagian bawah ni.

Nanti kalau air kurang boleh tambahkan je. Kalau tak guna baja ab, just tambah air je. Selalunya dalam 4 5 hari boleh tahan air tu. Seminggu sekali masukkan baja biji yg organik tu

5. Keratan batang pudina tu celup dalam serbuk penggalak akar ni.

7. Letak kat tempat redup ye.. Jangan bg direct matahari. Awal2 ni kita spray air bg tanah tu basah. Daun sup pun kena tempat redup.

Pokok cili kampung antara jenis yang mempunyai jangka hayat yang lama dan tahan serangan penyakit. Namun, pokok cili kampung ni, kedekut buah walaupun dah dibaja. Tapi tidak bagi 2 batang pokok cili So Na Ta yang di tanam di dalam tong cat ni.

Menurut So Na Ta, hasil tuaian dari 2 pokok cili ni beliau berjaya mengumpunlkan 1 dulang cili kampung. Apa rahsianya? Tanam dalam tong cat pun boleh berbuah lebat.

Setiap 2 minggu, lakukan pembajaan dengan hanya menggunakan air basuhan beras dan cucian ikan je. Sebagai tambahan, gunakan baja organik siap proses yang dibeli dari Milagrow

Letak lapisan sabut kelapa pada bahagian dasar tong cat. Ia bertujuan memebri kelembapan keapda medium tanaman untuk tempoh yang lama

Kayu merupakan bahan semulajadi yang unik kerana mempunyai sel-sel yang lain dari yang lain berbanding bahan binaan seperti konkrit dan keluli. Kayu mempunyai nilai ketumpatan, kelembapan, dan ruang udara yang berbeza dengan bahan binaan yang lain

(Breyer, Fridley dan Cobeen,1999)

Kayu boleh digunakan untuk tujuan-tujuan berikut:

-Anggota struktur yang ringan dalam struktur kekal ; rasuk, tiang, rangka bangunan, bumbung kayu, lantai, pintu.

-Pembinaan berat seperti kekuda bumbung berat, cerucuk, jambatan, jeti.

-Tujuan hiasan seperti dinding sekat, perabot, para-para.

-Struktur sementara seperti acuan konkrit, peranca, tupang

-Pembinaan alat pengangkutan seperti kapal, jeti, landasan keretapi.

-Perusahaan berasaskan kayu seperti papan lapis, kayu lapis, papan serat.

Semulajadi :
•Buku – bahagian dahan yang terdapat di dalam batang pokok kayu itu
•Hati – ia merupakan kawasan atau bahagian rosak yang terdapat pada pokok
•Gerigis – tumbesaran yang luar biasa seperti tombol kecil pada pokok akibat luka atau ransangan pada lapisan kambium
•Berongga – merupakan lubang yang terdapat di tengah-tengah balak kerana kayunya telah hilang atau reput dimakan oleh anai-anai

•Anai-anai – menyerang kayu yang tinggal berdekatan dengan tanah dan dalam keadaan lembab
•Serangga Pengorek Kayu – kumbang yang hidup di dalam batang kayu
•Cendawan Reput Lembab dan Kering – menyebabkan kayu menjadi reput

TUJUAN PENGAWETAN KAYU
Rawatan awet terhadap kayu-kayu biasanya dilakukan dengan menggunakan bahan-bahan kimia. Rawatan ini penting kerana ia membantu mengekalkan ketahanan kayu dan memanjangkan usia terhadap rintangan cuaca ekstrem. Antara tujuannya ialah:

Ciri-ciri bahan pengawet :

Jenis pengawet :

Pengawet asas air

Pengawet asas minyak

Teknik sapuan cat keatas permukaan kayu


8 Tip Perlu Tahu Untuk Pilih Durian Yang Sedap Dan Enak

Musim durian dah tiba. Bagi peminat tegar, pemburuan durian perlu dilakukan segera. Sebab nanti dah lewat musim, durian mula rasa tak sedap. Buah pula biasanya pada hujung-hujung musim kurang mengancam. Biasanya buah pada kitaran pertama musim sentiasa terbaik.

Tapi agak mengecewakan jika buah yang dibeli tidak memuaskan apabila dimakan, kurang nikmat durian. Biasa nya peniaga akan bagitahu semua buah terbaik jadi bagi mengatasi masalah terbeli buah yang tidak sedap ini, jadikan 8 tip ini sebagai panduan

1. Tangkai

Pertama sekali ketika memilih durian perlu lihat pada bahagian tangkainya. Tangkai menceritakan segala-galanya ketika hayat si durian. Durian kalau dah masak ia akan jatuh sendiri kan. Jika durian yang jatuh sendiri, tangkainya kelihatan bergigi. Manakala yang licin itu, maknanya belum masak lagi tapi telah dipetik.

Tangkai yang masih segar, bermakna ia baru gugur. Ini menunjukkan buah masih segar dan kandungan gas dalam buah pun tak banyak dan isinya enak.

Cungkil sikit pada bahagian kulit tangkai. Kalau kulitnya tebal, ia bermaksud isinya pun tebal. Kalau bahagian dalam kulit nya kuning, ini bermakna isi dalamnya kuning.

2. Pilih yang ringan

Jangan sibuk nak ambil durian yang berat. Ini antara salah satu kesalahan yang kerap dilakukan oleh pembeli. Bila berat, dia ingat isinya banyak. Buah berat tak bermaksud isinya banyak. Ia menunjukkan ia masih mentah atau terlalu berair dan kemungkinan busuk.

3. Goncang

Perasan tak kalau kita nak beli durian, penjual tua akan ketuk-ketuk dan goncang? Baik anda buat sendiri. Kot-kot ditipu. Kalau kedengaran benda bergoncang dalam tu, ia menunjukkan isinya kering dan sudah masak. Isi kering tak bermakna kering kontang. Ia bermakna enak dimakan lah tu.

4. Bentuk fizikalnya bulat

Orang kata kalau jenis bulat ini isi nya tebal. Tapi sebanrnya bergantung kepada jenis. Tapi kalau boleh, berusaha ambil yang bulat lah ya.. durian bukit banyak bulat. Itu yang sodap.. makan seulas pun dah kenyang

5. Tengok kulit

Durian dengan durinya halus dan rapat, ia menunjukkan isi dagingnya jenis yang lembik. Kalau yang durinya besar-besar dan jarang, ini menunjukkan isinya padat. Bila makan tu tak susah nak kemas. Isinya boleh kita makan sampai nampak biji bersih suci.

6. Tepuk manja

Tepuk-tepuk manja pada permukaan kulit durian. Jangan kuat-kuat, nanti tembus pula durinya. Kalau boleh gunakan sesuatu yang solid. Kalau peniaga, dia guna parang untuk belah durian tu. Kalau dengar bunyi merdu “buk-buk” maksudnya durian dah matang. Kalau bunyinya macam pantul cepat “kedepek” bermakna durian masih muda

7. Tampok/juring lima

Macam manggis, nak tentukan isi di dalam ada berapa kita akan tengok tampuk. Sama seperti durian. Anda perlu pilih yang ada tampuk lima di bahagian bawah durian. Kalu 6 atau lebih, jangan ambil. Ini bermakna isinya tak banyak. Pastikan juring atau tampuk tersebut jelas sampai ke sisi kulit durian.

8. Aroma yang menawan

Selesai ketujuh-tujuh tip, barulah tip ke-8 dilakukan. Bau durian sedekat yang boleh. Kalau boleh, biar durinya betul-betul terkena sedikit pada hidung. Kalau baunya harum manis, ini bermakna durian masih optimum. Kalau tidak berbau, ini bermakna durian sudah masuk angin. Durian yang dah masuk angin rasanya hambar.

Lampu gantung beri suasana indah di meja makan, yang ramai tak perasan elemen lampu gantung pada meja makan akan menghasilkan elemen yang cukup memukau.

Indahkan kaunter makan mu dan ruang makan utama kediaman dengan pemilihan lampu yang tepat. Kini ramai di kalangan kita yang mempunyai ruang makan yang cukup gah dan cantik. Pemilihan perabot dan hiasan dinding serta jambangan bunga tengah sebagai pelengkap gaya. Luar biasa.

Cuma adakala gara-gara pemilihan lampu yang silapmenjadiikan ruang akan atau kaunter makan kita kurang perisa. Kurang ummph….kita sendiri tidak tahu apakah kurangnya ruang makan kita ini. Tetapi ia dapat dirasakan oleh tuan rumah. Pemilihan lampu gantung atau pendant light sememangnya cukup indah dan khusus buat ruang makan. Cahaya samar yang lebih dekat namun tidak panas apa lagi menyilaukan mata.

Makanan nampak terang dan menarik, tanpa mengganggu pandangan kita. Pada masa yang sama suasana nampak warm dan selesa untuk menikmati hidangan makan malam.Namun apa yang penting anda perlu bijak memilih rekaan yang sesuai dengan konsep kediaman. Jangan kita membeli sesuka hati dan kemudian menyesal sendiri. Cuma kini terdapat banyak rekaan asas yang cantik. Bagi mengelakkan pengguna tersilap beli. Ia sesuai untuk apa juga konsep.

Misalnya lampu bulat sfera kaca jernih yang ringkas namun cukup cantik digantung beriringan. Begitu juga jenis yang berbentuk geometri dan ada juga yang didatangkan segugus. Ilham ringkas namun sangat menarik perhatian. Simple-simple aja di IMPIANA.

Permaidani atau karpet merupakan elemen pelengkap dekorasi sesebuah kediaman. Bukan sekadar ia melindungi dan memberi keselesaan tapak kaki anda ketika memijak lantai, ia juga menjadi tempat berkumpul, bersantai buat seisi keluarga. Namun sedarkah anda, permaidani mudah dicemar dan sentiasa tercemar walaupun zahirnya nampak bersih?

Permaidani menjadi habitat terbaik pembiakkan kuman, bakteria, tungau dan paling gerun adalah hama. Paling risau, jika anda mempunyai anak bayi yang sedang merangkak. Sistem pernafasannya mudah tercemar jika terhidu habuk dari karpet. Jadi, untuk memastikan permaidani atau karpet anda sentiasa kemas, ini yang perlu anda lakukan.

1.Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan percikkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk disebabkan sisa makanan atau cecair, larutkan 20 bahagian cuka di dalam 80 bahagian air. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

7. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

8. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.

Pernah tak anda terfikir kebaikan besi magnet sehinggakan anda belanja sedikit wang untuk gunakan di dalam rumah dan bantu urusan seharian anda di dalam rumah. Ianya amat praktikal di setiap ruang rumah anda.

IMPIANA bantu anda bagaimana nak guna bar magnet dengan selamat dan praktikal.

1) Gantung pisau memasak di dapur

Jika sudah rosak atau hilang rak simpanan pisau, apa kata lekatkan pisau memasak anda di ruangan dapur yang dekat dengan singki serta dapur memasak. Gunakan bar magnet untuk gantung pisau memasak, ianya amat praktikal dan memudahkan tugas memasak anda. Akan tetapi, pastikan tempat anda gantung pisau dan bar magnet jauh daripada kanak-kanak dan hanya mudah dicapai oleh orang dewasa sahaja.

2) Depot simpanan peralatan bertukang/DIY

Bar magnet juga berupaya untuk memegang peralatan pertukangan anda. Ia juga merupakan solusi bijak kepada simpanan dalam toolbox yang kadangkala boleh membuatkan barang anda rosak sebab bertimbun dengan peralatan yang lain. Teknik susunannya anda boleh rujuk gambar di bawah ini.

3) Susun peralatan kosmetik

Di meja solek juga bar magnet boleh membantu anda. Susunkan secara teratur segala peralatan penjagaan wajah anda di bar magnet. Jika dahulu anda guna masa yang banyak untuk cari semula segala pin rambut, twizzer, pengetip kuku dan pelbagai lagi. Mungkin sudah tiba masa untuk guna magnet sebagai tempat gantung dan jimat masa mencari.

4) Gantung bekas rempah

Tahukah anda bekas simpanan rempah ratus banyak ambil ruang simpanan pantri di dapur? Alternatifnya adalah gantung secara menegak segala bahan rempah yang disimpan dalam balang kecil di atas bar magnet. Konsepnya sama seperti lekatkan pisau di dapur, jika pisau boleh, balang mini rempah ratus pun boleh juga.

5) Post-it-Note di Peti Sejuk

Peti sejuk merupakan tempat terbaik untuk anda tinggalkan pesanan untuk ahli rumah yang lain. Kalau di rumah sewa, selalu akan ada pesanan bayar sewa rumah dari ketua rumah, lain pula kisahnya jika di rumah keluarga, kaum ibu selalu tinggalkan pesanan seperti ‘keluarkan ayam dari peti sejuk beku’ untuk lembutkan ayam bila ibu pulang dari kerja. Semuanya terjadi dengan penggunaan magnet sebagai bahan pelekat untuk anda gantung mesej yang ditulis atas kertas di peti sejuk.


RM148, 694.09 Berjaya Dikumpulkan Oleh Tabung Bantuan Frontliners Covid-19 Sinar Harian Pada 22 Mac 2020

Sedang kita bersenang lenang di rumah untuk tempoh 14 hari, barisan hadapan seperti jururawat dan doktor yang berjuang membendung dan merawat wabak COVID-19 bertungkus lumus memastikan keselamatan penduduk Malaysia.

Sehubungan dengan itu sebagai tanda penghargaan dan terima kasih, Sinar Harian telah melancarkan TABUNG BANTUAN FRONTLINERS COVID-19. Ia bertujuan membeli keperluan mendesak yang menjadi keutamaan bagi melancarkan tugas-tugas. Antaranya ialah topeng muka, sanitizer, personal protective equipment (PPE), mesin basuh, makanan dan sebagainya.

#sinaruntukfrontlinerscovid#rakyatbanturakyat#kitalahmalaysiaJumlah kutipan sehingga jam 9.30pm tadi rm148,694.09….

Sehingga jam 9.30pm (22 Mac 2020) sejumlah RM 148, 694.09 telah berjaya dikumpulkan oleh Tabung Bantuan Frontliners Covid-19 Sinar Harian. Jumlah kutipan dijangka terus meningkat. Bagi anda yang ingin membuat sumbangan, salurkan ke:

MBB: 5142 7125 4025 (SINAR KARANGKRAF SDN BHD)

Semalam, Penerbit Sinar Harian , Datuk Dr. Hussamuddin Yaacub turut berkongsi perkembangan edaran sumbangan yang telah berjaya dilakukan oleh rakyat Malaysia di akaun Facebooknya:

Alhamdulillah setakat jam 10.30 pagi tadi Tabung Sinar Covid berjaya pungut Sejumlah RM61,764.20 dari sumbangan rakyat Malaysia pelbagai kaum yang perihatin. Tahniah atas kemurahan hati kalian. Team Sukarelawan Sinar Covid tidak tunggu lama, mereka telah bergerak sejak semalam lagi untuk beli & edarkan keperluan mendesak ini. Syabas!!!

Memiliki kediaman yang indah dan selesa merupakan impian bagi setiap insan yang mengimpikan kehidupan bahagia bersama keluarga tersayang. Namun, tidak semua orang mampu merealisasikan cita-cita tersebut. Pelbagai kekangan serta proses perlu dilalui sebelum seseorang itu layak untuk membeli rumah.
Terdapat beberapa perkara penting yang perlu anda pertimbangkan sebelum membuat keputusan untuk membeli sesebuah kediaman. Ini adalah bagi menjamin pelaburan yang dilakukan tidak sia-sia dan rumah yang dibeli boleh didiami untuk jangka masa yang lama.

Antara perkara yang perlu anda semak termasuklah :

1.Beli rumah yang mempunyai akses mudah ke lebuhraya.
Lebuhraya berfungsi untuk mengurangkan masa perjalanan dan kesesakan lalu lintas. Hartanah yang mempunyai kemudahan ini juga boleh meningkat daripada sudut permintaan serta nilai sewaan.

2. Kaji terlebih dahulu kawasan persekitaran.
Selain dari faktor geologi, faktor keselamatan juga harus diambil kira bagi membeli rumah kediaman atau rumah untuk pelaburan. Cuba pilih kawasan persekitaran yang sesuai dan selamat.

3. Lihat kemudahan atau fasiliti yang disediakan.
Bagi melancarkan kehidupan seharian, faktor kemudahan memainkan peranan yang penting. Pilih kawasan yang berdekatan dengan kemudahan awam yang menjadi prioriti korang mengikut keinginan dan gaya hidup. Sebagai contoh, jika korang ingin membeli untuk kediaman keluarga, kemudahan seperti sekolah dan pasaraya yang berdekatan dengan hartanah yang ingin dibeli akan memberi lebih manfaat.

Impian anda untuk miliki rumah sendiri bakal menjadi realiti dengan EcoWorld #SENANGjer, menjanjikan rumah idaman seindah kayangan.

Pembukaan A&S konsep dan pusat servis dengan tema komik DC cukup meriah kini dapatkan Produk Elektronik DC Superheroes Kegemaran Anda dengan Diskaun Sehingga 83%. Wow! menarikkan. Pereka, pengeluar dan pengedar elektronik pengguna terkemuka di Malaysia A&S Distribution Sdn. Bhd. Akan membuka A&S Concept Store and Service Center dengan DC Comics Theme pada 22 April 2021.

Peminat komik DC kini dapat secara fizikal mengalami komik multiverse DC dalam bentuk kedai konsep yang dihiasi dengan patung-patung Batman dan Wonder Woman yang terletak di Sunway GEO Avenue.

Selanjutnya, peminat DC Comics dan pembeli yang berminat akan dapat mencuba dan membeli pelbagai produk elektronik yang berjenama dengan watak superhero kegemaran mereka seperti Batman, Superman, Wonder Woman, dan banyak lagi di kedai konsep ini. Mereka juga dapat menemui item edisi terhad seperti pengeluar rambut Cordless Automatic WW84 yang inovatif A&S yang telah diiktiraf dan dihormati oleh program pameran perdagangan elektronik pengguna terbesar di dunia CES Innovation Awards di kedai konsep ini.

“Visi utama A&S adalah menjadi jenama elektronik gaya hidup No.1 industri. A&S terkenal di seluruh industri kerana kualiti, nilai dan perkhidmatan kami. Dalam persekitaran runcit hari ini di mana sangat sedikit yang tetap dan jangkaan pelanggan sentiasa berubah, satu perkara tetap berlaku untuk A&S: tidak ada cara yang lebih baik untuk membuat hubungan yang bermakna dengan pelanggan daripada melalui pengalaman yang diperibadikan dan pendekatan yang disesuaikan “, kata YC Ng , Ketua Pegawai Eksekutif A&S Distribution Sdn. Bhd.

YC Ng juga mendedahkan bahawa pengguna tempatan dapat mengharapkan lebih banyak produk yang menampilkan watak DC Comics yang berbeza dapat dijumpai secara eksklusif di kedai konsep.

Untuk meraikan pembukaan gedung konsep, A&S menawarkan diskaun sehingga 83% untuk pelbagai barangan dari 22 hingga 24 April 2021, akan ada hadiah hadiah percuma dan cabutan bertuah di kedai ini dalam tempoh promosi ini.

KUALA LUMPUR – Jotun hari ini mengumumkan kerjasama bersama Dewan Bandaraya Kuala Lumpur (DBKL) dalam usaha memulihara warna-warna bangunan dan laluan-laluan yang telah memudar di Kuala Lumpur, bersempena pelancaran cat Jotashield AntiFade Colours baharu dan ditambah baik.

Kerjasama dengan DBKL akan menyaksikan beberapa laluan-laluan dan bangunan di Kuala Lumpur dicat menggunakan Jotashield AntiFade Colours di dalam usaha bersama bagi melindungi dan meningkatkan penampilan lokasi-lokasi menarik ini. Inisiatif untuk memperindahkan jalan-jalan di Kuala Lumpur akan berlangsung secara berterusan antara Jotun dan DBKL dan merupakan kali pertama mereka berkerjasama.

Selama lebih 25 tahun, Jotun telah menjadi jenama pilihan bagi arkitek dan pereka yang mencari cat yang memberikan prestasi warna hebat dan mampu bertahan di bawah cuaca yang paling teruk. Cat Jotashield AntiFade Colours serba baharu kini memberikan prestasi warna hebat dengan perlindungan UV yang mampu bertahan 50% lebih lama berbanding sebelum ini dan dua kali ganda lebih tahan lama berbanding sebarang cat lain. Ia juga direka untuk bertahan sehingga 8 tahun. Mengecat semula laluan dan bangunan paling ikonik Kuala Lumpur dengan Jotashield AntiFade Colours memastikan prestasi warna bertahan lama bagi memastikan bangunan tersebut kekal cantik dan menarik.

Bersama dengan kempen ini, DBKL kini melaksanakan projek baharu bersama Think City untuk membaik pulih laluan di Kuala Lumpur dan membina persekitaran kehidupan berdaya tahan bagi penduduk tempatan. Dikenali dengan pilihan luas gerai-gerai peniaga dan juadah tempatan yang lazat, Lorong Yap Ah Loy menjadi laluan pertama untuk diberi wajah baharu di dalam usaha bersama ini. Proses yang pertamanya termasuk mengadakan “pop-up” percubaan bagi menilai minat komuniti setempat, kemudian disusuli dengan kajian semula bagi mengumpul maklum balas komuniti dan akhirnya, peringkat pelaksanaan bagi mengubah wajah keseluruhan laluan itu akan bermula Oktober 2018.


Rawatan Mudah Untuk Masalah Pokok Yang Diserang Anai-Anai

Anai-anai bukan sekadar menyerang kediaman atau struktur kayu, pokok pon tidak terkecuali. Kebiasaanya pokok yang menjadi mangsa adalah dari jenis berbatang lembut terutamanya pokok buah seperti mangga, durian, sawit dan sebagainya. Selain wujudnya busut berhampiran dengan pokok, kehadiran serangan anai-anai dapat dikesan apabila kelihatan terdapat kotoran atau kesan tanah pada permukaan batang pokok. Keadaan ini lebih berbahaya kerana kita tidak pasti berapakah saiz koloni yang terdapat didalam batang tersebut. Tahu-tahu je, pokok mati atau tiba-tiba tumbang. Sebelum koloni anai-anai memusnahkan tanaman anda, adalah lebih baik lakukan rawatan segera. Tak eprlu tunggu kontraktor untuk lakukannya.

Terdapat pelbagai cara dan kaedah sama ada dengan penggunaan racun atau bahan-bahan dapur yang boleh dipraktikkan. Namun, tidak semua jenis rawatan sesuai dilakukan. Jadi anda digalakkan melakukan beberapa kajian dan proses ini perlu di ulang secara kerap sehingga koloni anai-anai yang menyerang musnah. Antara cara rawatan pokok yang diserang anai-anai adalah seperti berikut:

1. Tebuk beberapa lubang dengan menggunakan gerudi atau takek dengan batang. Sumbat racun anai-anai yang dibeli di pasaran ke dalam lubang tersebut dan balutkan dengan kain. Ulang langkah ini setiap 2 minggu sehingga anai-anai tadi musnah sepenuhnya

2. Taburkan garam buku (garam ketul besar) di sekeliling pokok (kawasan tepi/perdu pokok0 dengan anggaran 1kg setiap pokok dewasa(untuk pokok berusia 4 tahun ke atas)
3. Gunakan hati ikan pari. Sebaiknya gunakan hati yang diambil dari ikan pari bersaiz besar. Anda hanya perlu pergi kepasar dan mintak kepada kedai ikan hati pari. Tanamn hati pari tadi pada pangkal pokok yang diserang.
4. Larutkan garam ke dalam ir tembakau dan sembur pada sarang anai-anai
5. Siramkan air kapur sirih di bahagian yang diserang. Sifat panas dari kapur sangat tidak disuaki anai-anai kerana ia memiliki kulit yang nipis dan lembut

Dari membazir buang ke dalam tong sampah, apa kata kita manfaatkan, banyak kebaikan kulit pisang sebenarnya tau

Kulit pisang sangat kaya dengan kalsium, magnesium, sulfur, potassium, fosphat dan sodium. Semua bahan ini sangat penting kepada tanaman dari segi pengeluaran akar yang banyak, menggalakkan pertumbuhan dan membantu dalam penghasilan bunga dan buah yang tinggi. Kulit pisang menjadi salah satu alternatif bahan baja organik yang murah dan mudah diperolehi. Bermaksud bukan sahaja boleh menikmati buahnya yang berkhasiat tetapi juga kulitnya boleh diolah semula menjadi zat makanan kepada tanaman.

Ramai orang menggunakan kulit pisang sebagai pengganti baja kimia. Kulitnya yang sangat mudah terurai membolehkannya memberikan nutrien apabila digunakan sebagai semburan foliar. Foliar merupakan baja dalam bentuk cecair yang sering digunakan terus kepada daun tanaman. Cara membuat semburan tersebut mudah sahaja iaitu dengan menggunakan bahan seperti kulit pisang, garam, kulit telur. Campurkan semua bahan ke dalam air dan terus semburkannya kepada daun. Anda juga boleh mengisar semua bahan ini dengan menggunakan mesin pengisar.

Kulit pisang merupakan antara elemen yang mudah untuk terbiodegradasi (dapat diuraikan atau direputkan melalui tindakan biologi oleh mikroorganisma seperti bakteria). Jadi salah satu cara terbaik ialah dengan menjadikannya sebagai timbunan kompos atau baja. Caranya ialah hanya cincang atau rendam kulit pisang terlebih dahulu dan uraian tersebut akan meningkatkan kandungan kalium dan fosforus dalam baja atau kompos anda.

Tomato adalah antara sayur yang mudah untuk dijaga tetapi untuk menjadikan tomato anda lebih subur, anda sebenarnya boleh menggunakan kulit pisang. Kandungan seperti kalium, besi dan kalsium yang terdapat dalam kulit pisang akan membolehkan tomato mendapatkan nutrien yang diperlukan sepanjang musim. Hanya letakkan dua kulit pisang di bahagian bawah dan tambahkan semula tanah untuk menutup kulit pisang tersebut. Anda juga boleh letakkan benih tomato di atas kulit pisang yang ditutupi dengan tanah tadi.

Memandangkan kulit pisang boleh menggalakkan pertumbuhan tumbuh-tumbuhan, jadi ia juga sangat baik dijadikan baja untuk benih. Caranya ialah dengan potong beberapa kulit pisang ke dalam kepingan kecil dan tanam ke dalam tanah, letakkan betul-betul di bawah lapisan atau di bahagian bawah bekas tanaman. Pastikan benih tidak menyentuh kulit pisang secara langsung pada masa penanaman kerana ia mungkin akan merosakkan akar kecil anak semaian.

Anda boleh memberikan tanah anda lebih nutrien dengan hanya menanam kulit pisang ke dalam tanah. Gali tanah, letakkan kulit pisang dan tutup kulit tersebut dengan tanah yang sama. Lama-kelamaan kulit pisang tersebut akan mengeluarkan beberapa nutrien penting seperti besi, kalsium, kalium, dan fosforus.

Potong kulit pisang atau gunakan pisang kering sepanjang satu hingga dua inci dan tanamkan di sekitar pohon yang dijangkiti aphid. Aphid adalah sejenis serangga kecil daripada keluarga Aphididae yang merosakkan tumbuh-tumbuhan dengan menghisap air daun, batang atau akarnya. Bau kulit pisang tersebut dikatakan akan membuatkan aphid akhirnya hilang daripada pokok tersebut. Selain itu, anda juga boleh hanya gantungkan kulit pisang pada pokok yang dijangkiti serangga aphid dan tidak lama kemudian insyAllah serangga tersebut akan hilang.

Tumbuh-tumbuhan berasid seperti tanaman taman, rhododendrons, beri biru dan azalea mendapat manfaat daripada semburan cuka pisang. Cuka boleh meningkatkan kuantiti asid dan kandungan besi di dalam tanah jika digunakan dalam jumlah yang sedikit. Hal ini membolehkan tumbuh-tumbuhan tumbuh dalam keadaan lebih baik dan mengeluarkan daun yang lebih sihat. Caranya ialah dengan mencampurkan kulit pisang, air dan cuka.

Jika anda tidak mempunyai kawasan subur yang cukup untuk dijadikan baja, anda boleh ‘menciptanya’ sendiri. Hanya masukkan beberapa kulit pisang ke dalam baldi berisi air dan biarkan selama beberapa hari. Dalam masa beberapa hari selepas itu, anda akan mendapatkan air yang kaya dengan mineral serta nutrien dan boleh digunakan untuk tanaman anda.

Potong kulit pisang dan letakkannya di dalam bekas plastik dan tuangkan sedikit pati cuka epal ke dalamnya. Lubangkan penutup bekas plastik berisi semua bahan tersebut supaya serangga seperti lalat buah-buahan boleh masuk ke dalamnya dengan tujuan untuk memerangkapnya. Bau cuka dan pisang boleh menarik perhatian serangga tersebut untuk masuk ke dalam bekas yang akhirnya akan membuatkan mereka mati terperangkap di dalam cecair tersebut.

Burung dan rama-rama berfungsi dalam proses pendebungaan. Dengan meletakkan kulit pisang masak atau mencincang kulit pisang dapat menggalakkan kehadiran burung dan kupu-kupu ke laman anda.

kebiasaanya, ruang di bawah pokok yang mempunyai naungan akan dibiarkan kosong. Begitu juga Hal ini disebabkan oleh pengamatan cahaya yang kurang hingga menyebabkan banyak antara spesis tanaman tidak boleh hidup. Sebenarnya, ada beberapa spesis tanaman tropika yang bertolerasi dan sesuai hidup di dalam kondisi tersebut. Antara tanaman teduhan:

1. AGLONEMA SPP.
Aglonema antara tanaman unik yang mudah ditanam dan tidak memerlukan air yang banyak. Sesuai dijadikan sebagai tanaman di bawah kawasan yang mempunyai naungan yang padat. Sering menjadi pilihan kerana Aglonema mempunyai corak dan tekstur daun yang pelbagai

2. MICROSORUM PUNCTATUM
Lebih mesra dikenali dnegan nama fish tail fern. Daunnya yang mempunyai bentuk seakan tanduk rusa dan rona hijau terang tidak memerlukan penyelenggaraan yang kritikal. Semakin banyak di tebas, lebih cepat ia membiak.

3. NEPHROLEPIS EXALTATA
Bostern fern ini sesuai di tanam di dalam pasu dan pertumbuhanya mudah dikawal. Seperti nama fish tail fern, ia tidak memerlukan air yang banyak

4. ALOCASIA MACRORRHIZOS
Keladi telinga gajah ini antara tanaman wajib bagi taman padat tropika. Terdapat pelbagai tekstur dan saiz daunya yang besar kerap menjadi perhatian di dalam taman tropika

5. ALPINIA PURPURATA
Tanaman dari keluarga halia ini mempunyai bunga berwarna merah dan sering menjadi perhatian serangga penghisap madu seperti rama-rama semut dan lebah. Tak perlu penjagaan yang rumit dan mudah membiak menyebabkan tanaman ini sering menjadi pilihan sebagai tanaman tepi jalan

6. CALADIUM BICOLOR
Seperti Aglonema, Caladium mempunyai tekstur dan rona daun yang pelbagai. Lebih mudah dikenali dengan nama keladi hiasan, kebanyakkan spesis caladium mempunyai percikkan rona merah menyemarkkan lagi dekorasi sesebuah laman

7. CALATHEA SPP.
Tanaman penutup bumi hutan hujan tropika ini mempunyai pelbagai tekstur dan saiz yang pelbagai. Mudah dibiakkan melalui keratan rumpun, Calathea lutea adalah antara tanaman sibolik bagi landskap berkonsepkan tropika. Antara spesis lain yang terkenal adalah Calathea insignis , loeseneri dan mokayana

8. IMPATIENS WALLERIANA
Terdapat dua jenis impatiens yang kerap menjadi pilihan di malaysia iaitu Impatiens balsamia dan Impatiens walleriana. Kebiasaanya, untuk menghasilkan bunga yang bayak, tanaman perlu terdedah kepada cahaya matahari yang mencukupi. Namun tidak bagi Impatiens, walaupun di bawah teduhan ia tetap menghasilkan bunga dan ia mempunyai jangka hayat yang pendek

9. PLECTRANTHUS
Mona lavender murapakan nama tempatan bagi Plectranthus. Nama tempatanya diberi sempena fizikal bunganya seperti lavender. Merupakan sepesisi tanaman bermusim, ia kerap menjadi pilihan bagi landskap berkonsepkan inggeris.

10. SPATHIPHYLLUM WALLISII
Peace lili atau Spathiphyllum waliisii kerap menjadi pilihan sebagai jambangan bunga. Rona hijau gelap daunnya menyerlahkan lagi vibrasi landskap bertemakan tropika terutamanya di saat bunganya berkembang mekar tidak memerlukan penyelengaraan yang tinggi namun medium tanamannya perlu sentiasa lembap

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.


Ahli Kimia Ini Kongsikan Cara Mudah Bersihkan Papan Pemotong Di Dapur, Tak Perlu Sental Pun!

Fungsi papan pemotong di dapur memang tidak dapat disangkal lagi. Kepentingannya ibarat air dan udara buat manusia. Tatapi malangnya, jangka hayat bagi sesebuah papan pemotong tidak lama. Lebih-lebih lagi jika digunakan setiap hari, papan pemotong akan cepat kotor, tambahan pula ia juga mudah menjadi pusat perkumpulan dan pembiakan kuman!

CUCI PAPAN PEMOTONG TANPA SENTAL

Tahukah anda, papan pemotong merupakan alat penggunaan dapur yang paling kotor?! Jika tidak dibersihkan dengan betul dan kerap, ianya boleh menjadi ‘sarang’ kepada beribu jenis kuman.

Ada banyak petua dan cara membersihkan papan pemotong ini. Namun bergantung kepada tahap kekotoran, kadang-kadang ianya tidak berkesan perlukan lebih masa, usaha dan tenaga (menyental).

Di sini, saya kongsikan cara yang lebih mudah, cepat dan tanpa perlu menyental. Cara ini hanya sesuai untuk mereka yang berani, teliti dan cermat.

CARANYA:

• Lap dan keringkan permukaan yang perlu dibersihkan.
• Tuangkan cecair peluntur Clorox secara perlahan-lahan pada bahagian papan pemotong yang kotor. Pastikan seluruh permukaan yang mengandungi kotoran degil berjaya dibasahkan. Boleh gunakan sudu keluli tahan karat untuk ratakan.
• Tinggalkan selama 30 minit untuk tindakbalas yang optimun. Atau lebih lama bergantung kepada hasil yang diperolehi.
• Cuci dan rendam papan pemotong seketika sehingga BAU cecair peluntur hilang. Ini untuk memastikan tiada cecair peluntur yang tertinggal pada papan pemotong.
• Dan gunakan seperti biasa.

PERHATIAN:

1) Cecair peluntur Clorox mengandungi bahan kimia aktif natrium hipoklorit yang bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.

2) Bahan kimia dalam Clorox ini larut dalam air dan mudah meruap. Maka, dengan merendam seterusnya membasuh dengan air tidak akan meninggalkannya pada papan pemotong ini.

3) Sila tutup mulut dan hidung dengan kain atau topeng kerana cecair peluntur mudah meruap dan menghasilkan bau yang kuat. Ianya boleh menyebabkan komplikasi lain.

4) Pastikan aktiviti ini dibuat dalam ruang yang mempunyai pengudaraan yang baik contoh ruang terbuka atau ada tingkap.

Nota: Tidak perlu tuang banyak cecair peluntur ini. Cukup sekadar rata ke permukaan yang perlu dibersihkan. Jimat dan kurang bau yang tidak menyenangkan.

Terdapat lebih 5000 jenis mangga yang di tanam di seluruh dunia. Ia boleh mencapai ketinggian sehingga 32 meter bergantung kepada jenis dan boleh hidup hampir 100 tahun dengan penjagaan yang rapi.

Di beberapa negara Asia seperti Thailand dan Indonesia, menggunakan kaedah tanaman pokok mangga di dalam pasu atau dikenali dengan nama Tabulampot. Ia lebih mudah diuruskan dan hasilnya juga lumayan.

Sebenarnya, tak susah tanam mangga dalam pasu. Hanya 3 langkah

1. Pemilihan benih.
Pilih benih dari mangga jenis mangga Chuk Anan, Epal, dan Nam Dok Mai. 3 jenis mangga ini adalah jenis senang berbuah. Manakala jenis seperti mangga Harum Manis pun boleh, cuma tidak sekerap 3 jenis ini.
Pemilihan benih pula boleh didapati dalam bentuk anak pokok yang sudah siap dikawinkan atau di “tut” dari pokok induk yang berkualiti dari nursery-nursery berdekatan anda. Kalau diambil dari biji buah, akan memakan masa yang agak lama untuk menghasilkan buah. Jadi beli terus di nursery, lebih mudah dan cepat.

2. Cara penanaman.
Dapatkan pasu plastik/tanah liat bersaiz besar lebih kurang diameter 60cm, atau tong drum (bahagi 2, tebuk lubang kecil dibawah supaya air boleh mengalir keluar). Masukkan selapis serbuk kayu gergaji ataupun cocopeat 1/3 pasu. Selepas itu masukkan tanah campuran top soil + cocopeat atau tanah topsoil sahaja (mana-mana tanah yang nursery jual pun boleh). Jangan lupa masukkan pokok sebelum siap isi tanah dalam pasu ya. Fungsi masuk serbuk kayu/cocopeat adalah untuk air mengalir keluar dari pasu, supaya pasu tidak menakung air. Kalau air bertakung, pokok boleh rosak.

3. Pembajaan.
Dari segi pembajaan pula, boleh pakai baja buah yang terdapat di nursery berdekatan anda. Untuk perkongsian kandungan NPK baja yang boleh digunakan adalah 15:15:15 atau 17:17:17:2, atau baja tahi ayam sahaja. Baja perlu diletak lebih kurang 2/3 kali sebulan. Siram sehari dua kali untuk tanah kekal lembab dan tempatkan pokok di bawah cahaya matahari terus.

Harga bawang di pasaran memang agak melampau sekarang ni. Jika dulu 1Kg dalam RM 2.50, sekarang boleh mencecah RM5 tau. Ada sesetengah kawasan, bawang terputus stok dan yang hanya ada jenis bawang india yang berwarna ungu pekat tu. Bawang tu tidak berapa enak dibuat masakkan.

Apa kata, kita tanam sendiri bawang. Dalam tempoh 2 bulan lebih hasilnya dah boleh tuai. Tambahan, iklim Malaysia sekarang tengah panas lit-lit ni sangat sesuai untuk penghasilan isi bawang yang cantik. Lagi pun, bawang tak perlukan siraman dan penjagaan yang rumit.

Cara-cara:
1. Potong sedikit kepala dan akar bawang seperti dalam gambar

jika anda tanam untuk tuai hasil daun, hanya bahagian kepala sahaja perlu dibuang. Jika tujuan tanaman adalah untuk tuaian bawang, anda tidak dibenarkan untuk mengambil daunnya kerana bawang akan mudah rosak. Tujuan kepala bawang dibuang adalah untuk mempercepatkan pertumbuhan daun

2. Sediakan medium tanaman 2:1 (2 bahagian pasir dan 1 bahagian tanah) Bawang tidak perlukan medium tanaman yang lembap kerana ia akan merosakkan isi bawang.

3. Tanam hanya 3/4 sahaja dari bahagian bawang. Bila dah tumbuh daunnya sejengkal baru timbus sampal ke pangkal

Dah mula matang. Bawang mula tonjolkan diri

4. Selepas dua bulan, boleh lah dituai. Gantung dan sidai di bawah teduhan untuk proses pengeringan

Tip tambahan dari puan Azlina:
a) Tanam bawang besar ubinya banyak manakala bawang kecil sebaliknya (patutlah bawang kecil harganya mahal)
b) Bunga bunga bawang. Jika tidak, ia akan menyebabkan ubi bawang menjadi kecil
c) Tanam bawang ketika musim panas sahaja
d) Untuk penghasilan daun bawang, boleh tanam di bawah teduhan

Daun cekur atau kencur adalah tumbuhan herba yang bersaiz kecil dan hanya mempunyai dua hingga tujuh helai daun sahaja. Daun cekur boleh mencapai saiz 10 cm dan bunga tumbuhan ini pula mempunyai belahan yang berwarna putih dan dua belahan lengkuk yang berwarna ungu. Batang yang muda biasanya berwarna hijau muda dan batang yang tua berwarna hijau tua dan kelabu. Batang pada pangkal pokok biasanya sebesar ibu jari.
Daunnya merupakan pengganti yang baik bagi daun kunyit dalam masakan. Rasa dan baunya yang kuat merupakan ciri yang hampir sama dengan daun kunyit Antara hidangan yang sesuai menggunakan daun ini termasuklah ubur lambuk, singgang dan masak lemak.

Namun Tahukah anda, Cekur mengandungi banyak provitamin A karotena terutama pada daun yang baru dipetik. Ia juga kaya dengan vitamin B, C, protein dan mineral, zink, kalsium, kalium, zat besi, minyak atsiri berupa sineol, asid metil kanil dan asid cinnamik, etil aster, borneol, kamphene, paraeumarin, asid anisik, alkaloid dan gam.

Ini Khasiat Daun Cekur yang harus anda tahu :

1. Anti penuaan
Kepada mereka yang mengamalkan makan kencur sebagai ulam secara berterusan, kandungan vitaminc dan mineral lain turut membantu melambatkan kesan penuaan.

2. Memecahkan angin dalam urat saraf
Di antara khasiat cekur yang paling menarik ialah membuang angin dari badan. Istimewa untuk anda, jom kami kongsikan resepi air kencur. Air kencur ini sangat bagus untuk memecahkan angin dalam urat saraf dan juga baik untuk wanita yang dalam pantang, mengalami keguguran ataupun ibu yang masih menyusukan bayi. Malah orang lelaki pun boleh minum dan ianya tiada kesan sampingan.

Bahan-bahan Air kencur:

Cara penyediaan:

Selain membuang angin, air kencur juga membantu menyembuhkan kembung perut, melegakan perut memulas, mengurangkan bengkak, melancarkan darah haid, melegakan batuk dan sakit tekak, menghilangkan lenguh sakit sendi, mewangikan badan, serta melancarkan perjalanan darah.

3. Menguncup dan memulihkan rahim
Bagi ibu yang baru bersalin atau mengalami keguguran, kencur membantu untuk menguncupkan rahim dengan cepat untuk mengelakkan masalah rahim kembang. Di samping itu ia juga membantu memulihkan rahim yang tercedera atau luka sepanjang tempoh mengandung dan proses bersalin.

4. Memanaskan badan wanita yang baru bersalin
Masyarakat melayu menggunakan cekur untuk memanaskan badan wanita yang baru bersalin. Ambil akarnya yang berisi dan direbus dan diminum sebagai tonik. Minum setiap pagi sepanjang tempoh berpantang.

5. Membanyakkan susu ibu
Cekur juga membantu membanyakkan susu ibu. Caranya, rebus pucuk dan akar cekur kemudian jadikan sebagai ulam untuk dimakan bersama nasi. Atau boleh juga hancurkan daunnya dan tampal pada payudara si ibu.

6. Memberikan tenaga
Khasiat lain cekur ialah mengembalikan tenaga terutama bagi wanita-wanita selepas bersalin dan mereka yang merasa kurang bermaya.

7. Menguatkan rahim untuk mencegah keguguran
Satu lagi khasiatnya ialah ia boleh mencegah keguguran bagi wanita-wanita yang bermasalah. Rebus pokok & akarnya, dan diminum untuk menguatkan rahim.

8. Sembelit
Jika anda mengalami sembelit, petik daun cekur manis kemudian rendamkan ia di dalam air panas dan minum.

9. Menghilangkan gatal tekak
Anda boleh hilangkan gatal tekak dengan mengunyah umbi cekur

10. Menyembuhkan bengkak
Cekur juga digunakan untuk menyembuhkan anggota badan yang bengkak. Caranya, tempelkan beberapa helai daun cekur yang telah digiling lumat.

11. Menyembuhkan selsema
Di Filipina rizom cekur digunakan untuk menyembuh penyakit selesema dengan cara menghidu rizomnya.

12. Menyembuhkan demam malaria
Orang Melayu zaman dahulu menggunakan rizom cekur, jerangau dan rempah-rempah lain untuk mengubati demam malaria.

13. Menyembuhkan penyakit resdung
Rizom cekur, cekur jerangau dan akar bunga susun kelapa juga dijadikan ubat penyakit resdung.

14. Mengurangkan penyakit asma
Kajian awal untuk menguji keberkesanan ekstrak rizom cekur sebagai ubat mencegah penyakit lelah telah menghasilkan kesan yang positif.

15. Menghilangkan sakit gigi
Masyarakat Cina juga banyak menggunakan rizom cekur dalam ramuan ubat tradisi mereka. Rizom yang matang dibersihkan dan dipotong-potong sebesar satu sentimeter. Kemudian rizom tadi dilunturkan dengan asap sulfan selama satu hari sebelum dikeringkan. Ia digunakan untuk mengubati sakit gigi.

16. Menghilangkan kelemumur dan kutu di kepala
Masyarakat Cina juga banyak menggunakan rizom cekur dalam ramuan ubat tradisi untuk menghilangkan kelemumur dan kutu.

Itulah dia khasiat Daun Cekur yang mungkin ramai masih belum tahu. Semoga bermanfaat.


Raya Dah Dekat, Ini 10 Corak 3D Wallpanel Buat Ruang Tamu Cantik Berseri

Sempena Hari Raya yang akan tiba tidak lama lagi, mesti kita sudah tercari-cari langsir baru, sofa baru dan segala hiasan lain yang akan mencantikkan lagi ruang tamu. Mesti kita mahukan ruang tamu nampak cantik dan berseri untuk menerima tetamu. Selain daripada segala hiasan tersebut, dinding adalah elemen yang paling penting yang dapat menukar 100% penampilan ruang tamu kediaman. Pendek kata jika anda tidak mahu menukar langsir dan sofa kerana masih baru dan elok untuk digunakan, maka melakukan sedikit dekorasi pada dinding adalah solusi terbaik.

iWals adalah wallpanel yang mempunyai efek 3D, dalam masa yang sama mampu membuatkan dinding anda mempunyai dimensi dan kelihatan seperti efek sebenar. Tekstur permukaan iWals yang berlekuk dengan pelbagai warna dan corak ini apabila dipasang akan membuatkan ruang tamu lebih berseri kerana cahaya lampu dipantulkan semula dengan lebih sempurna. Terdapat 12 design dengan 8 warna berbeza bersaiz 690mm x 380mm untuk iWals, dan 690mm x 380mm untuk iRock yang salah satunya pasti sesuai dengan ruang tamu anda.

Efek corak natural stone berwarna cerah ini akan membuatkan ruang tamu kelihatan luas dan tinggi. Pantulan cahaya lampu nya pula dibias cantik dan sempurna serta mampu menaikkan seri perabot. Pilihan yang tepat sebagai feature wall. Terdapat dua warna pilihan iaitu putih dan coklat.

Corak beralun seperti cengkerang ini juga tidak kurang hebatnya. Ia mencipta efek ruang tamu lebih luas dan elegan. Corak 3D yang terhasil menyuntik tekstur pada ruang tamu sekaligus dinding anda tidak kelihatan mendatar dan membosankan.

Bagaikan seperti lekatan natural stone yang sebenar. Panel iWals dicipta untuk kelihatan sempurna sekaligus menjadikan kediaman anda lebih bernilai dan eksklusif. Anda boleh menggabungkan dua warna mengikut citarasa.

Inginkan kelainan? Tidak terhad dengan warna-warna natural, terdapat 8 pilihan warna menyuntik seri kediaman anda. Jika anda sukakan warna yang ceria dan terang gabungkan dengan perabot atau langsir yang terdiri dari warna selamat seperti putih, earth tone atau gelap. Jangan caca marba sehingga anda dan tetamu pening nanti. Ada masalah untuk mencari warna sesuai? Kunjungi booth 4P602, Hall 4 HomeDec KLCC pada 26 April – 29 April 2018 nanti untuk konsultasi dengan pakar iWals.

Tidak terhad pada dinding, jadikan sebagai frame gambar pun tetap menarik. Sedikit treatment pada dinding sudah mampu menaikkan seri ruang anda malah kelihatan sangat eksklusif. Sesuai untuk pemilik yang sukakan dekorasi ringkas.

Kreativiti itu tiada had. Anda boleh hasilkan kombinasi dua warna dengan corak yang anda mahukan agar ruang tampil lebih menarik. Penampilan baru ini sudah pastinya akan membuatkan ruang tamu berubah wajah 100% ketika hari raya nanti. Silap-silap tetamu fikir anda baru sahaja renovasi rumah.

Dengan adanya panel iWals, anda tidak perlu kehadiran perabot yang banyak dan menyesakkan. Cukup seringkas mungkin kerana tekstur wallpanel ini membuatkan ruang anda kelihatan seimbang dan terisi.

Tidak terhad di ruang tamu, impak di ruang tangga juga sangat menarik selepas dindingnya dihias dengan wallpanel 3D ini. Kelihatan lebih tinggi dan cerah bukan?

Jika cat putih atau wallpaper menghasilkan efek 2D, berbeza dengan tekstur iWals yang menghasilkan tekstur dan corak yang kelihatan real. Memudahkan kerja padanan dekorasi dinding anda dengan hiasan lembut seperti langsir, karpet dan lain-lain.

Ingin wujudkan ruang yang mempunyai border dengan ruang lain? Lekatkan juga siling anda dengan panel iWals, hasilnya begitu menarik tanpa perlu membuat renovasi yang rumit dan meremehkan.

Antara ciri terbaik yang ditawarkan oleh Wallpanel iWals adalah;

Semua panel iWals direkabentuk secara 3 dimensi yang memberi efek shadow and depth pada ruang tamu anda. Secara fizikalnya ia dapat mencipta ilusi luas, tinggi dan menarik pada ruang tamu.

Anda boleh memasangnya sendiri kerana ia sudah sedia dilekatkan dengan gam industri dan ringan.

Ia kalis air, 100% boleh dicuci dan tidak menyerap air.

iWals adalah 100% bebas VOC, non-toxic dan boleh dikitar semula. Ia juga antimicrobial yang mampu menghalang pertumbuhan kulat dan lumut.

Kunjungi kami di HomeDec KLCC Booth: Hall 4, 4P602
Tarikh: 26 – 29 April, 2018 Masa: 10 a.m. – 8 p.m.
Tempat: Kuala Lumpur Convention Centre (KLCC)

Trocellen S.E.A. Sdn. Bhd.
Lot 2213, Batu 9 Kebun Baru,
Jalan Kasawari, 42500 Telok Panglima Garang,
Selangor, Malaysia

WALL ID Sdn. Bhd.
No 62, Jalan Bendahara 10/6,
Taman Bendahara, 450000 Kuala Selangor,
Selangor Darul Ehsan.

Biar Hari Raya masih jauh, kita sudah pastinya perlu membuat persiapan untuk menyambut hari raya. Namun bila menyentuh soal cita rasa, pasti ada yang suka kemasan lembutnya meriah dengan corak. Tetapi ada juga yang lebih senang memilih fabrik polos. Jadi apakah kelebihan dan kekurangan kedua elemen ini buat kediaman anda? 5 alasan menarik kita bincangkan.

Kelebihan dan kelemahan  pemilihan fabrik bercorak

Boleh dilaraskan pemilihan coraknya dari kecil atau besar berdasarkan saiz ruang atau konsep dekorasi. Jadi ruang kediaman anda tidak kekal bosan dan konsepnya boleh diubah-ubah. Jadi anda sudah untung dua kali di situ kerana ruang berjaya diubah moodnnya tanpa berbelanja banyak.

Perlu dipotong dengan cermat kerana sambungan yang dibuat juga hanya akan mecacatkan langsir jika tidak dibuat dengan betul. Tambahan pula jika coraknya bersambung-sambung dan terputus di kawasan yang agak ‘genting’. Kita tidak mahu jahitan langsir nampak sumbing atau bersambung-sambung. Pandai-pandailah kita menyorokkan bahagian yang disambung itu.

Payah disuai padan jika dinding anda sendiri sudah meriah dengan corak kertas dinding. Perlu berhati-hati kerana tersilap pilih akan berkecamuk ruang kediaman anda di buatnya. Kita bukan hanya memandang dari aspek corak, malah warna, saiz corak dan sebagainya.

Payah untuk dipelbagaikan terutama dibuat langsir swag dan beberapa teknik tindihan yang hanya mengganggu alur kain yang ditindih. Jadi kesan tindihan kain ini tidak akan nampak. Malah swag anda juga nampak serabut dan comot. Jadi perlu diingat bentuk langsir pilihan anda dan kesesuaiannya

Sesuai bagi kediaman yang agak minimal dan polos. Paling tidak jendela yang nampak biasa akan tampil ceria dan elegan. Jika ruang kediaman anda dihias dengan gaya scandinavian dan minimalism, molek rasanya di hari raya ini kita meriahkan sedikit dengan corak yang girang. Tidak kira flora atau geometeri asalkan ia serasi dengan kehendak konsep kediaman anda. Kelebihan ini berdasarkan perancangan teliti anda. Bukan ikut sedap mata. Apa pun nantikan edisi kedua nanti kelebihan dan kelemahan memilih fabrik bercorak sebelum anda memutuskan pilihan sempena rumah terbuka nanti.

Bagaikan satu kejutan, fantasi kisah adi wira atau kisah jejaka penggoda dalam komik terkenal dunia dilampiaskan pada dekorasi kediaman pula. Umpama budaya pop yang semakin rancak berputar daru dunia komik ke layar lebar. Kini meneroka pula dunia dekorasi buat tuan rumah yang menghargai seni dan juga fantasi.

Kegilaan dekorasi seumpama ini sebenarnya agak lama berputik sekitar era 90an lagi. Kebebasan pereka menghasilkan perabot di loar kotak sememangnya menjadi satu berita baik buat penggemarnya . Apatah lagi mereka yang mahukan sesuatu yang berbeza. Bagi anak bujang misalnya atau pejabat seni reka, ilham ini merupakan satu identiti yang cukup berani.
Jika dahulu pop art banyak diadaptasi pada perabot moden yang ringkas. Hanya menyerlahkan hasil karya pereka dan warna-warna terang inilah yang memberi perisa kepada tata hias ruang. Kini tidak lagi kerana ada juga yang mula berani menerjah dekorasi klasik. Berbalas dengan kemasan lembut seumpama ini ibarat sebuah karya luar biasa dan ada yang mengatakan ia kerja gila. Ibarat pertembungan antara baru dan lama dalam selera seni yang mencabar diri, lari daripada kebiasaannya. Jadi perabot klasik lama ibu anda jangan dibuang. Baiki dan berikan nafas baru kerana ada di antara bingkai perabot lama ini sudah payah untuk kita jumpai malah tahan lama.

Karakternya terlalu kuat. Pilihlah antara ruang makan atau ruang tamu yang mahu dijamu dengan persembahan seumpama ini. Terlalu banyak juga buat kita sakit mata. Mana satu yang hendak dituju sedangkan ruang yang ada tidaklah seluas mana. Begitu tema dan karakternya.  Visual dan karakter adalah satu penceritaan. Jangan sampai tersasar ceritanya dan berkecamuk pula kita yang melihatnya. Kepada si anak bujang, ini adalah tema menarik untuk dicuba. Simple-simple je di IMPIANA.

Dapur, jantung kepada sesebuah kediaman. Apa akan jadi jika dapur tidak berasap? Rumah yang aman boleh bergocang dibuatnya. Tetapi soalnya kini, bagaimana boleh kita tangani dapur yang berasap? Pada masa yang sama perlu tangani kerenah anak-anak, suami atau urusan kerja yang masih belum sudah? Bersepah? Huru-hara? Itu adalah mimpi ngeri bagi mereka yang betah ke dapur.

Maklumlah dalam tata kerja memasak , dapur  memerlukan ruang basah untuk kerja -kerja penyediaan asas makanan seperti menyiang ikan,udang, daging, kambing, ayam. Begitu juga memotong sayur-sayuran dan lain-lain. Selalunya kerja-kerja ini agak renyah dan basah. Bayangkan jika dapurnya kecil seperti sebuah kapal terbang. Tidakkah pening kepala dibuatnya terutama mereka yang masih kurang cekap ke dapur. Kini, kita bernasib baik kerana kini bahan masakan sudah pun siap di siang dan dipotong bagi mengurangkan masa orang dapur melakukan proses tersebut. Jadi dapur kita jauh lebih bersih dan terjaga.

Pun begitu salah satu unit dapur yang dilihat kini wajib ada, ialah unit pulau yang banyak membantu melancarkan pekerjaan dan aktiviti di dapur dari semua arah. Ia juga boleh dikatakan membantu menyelesaikan pelbagai tata kerja di dapur termasuk penstoran. Tidak hairan ia dipanggil unit pulau kerana lokasinya mesti di tengah dapur. Bukan sahaja memudahkan kita menempatkan apa sahaja bahan masakan, jika memasak bersama juga mudah berkerjasama. Itu dapur besar. Bagaimana pula dengan dapur kecil?. Perlu atau tidak?

Ramai yang kata tidak perlu. Mungkin sudah mahir dan biasa dengan tata kerja di ruang sedia ada. Pun begitu tidak salah juga jika kita mempunyai unit pulau. Pereka menyarankan ia tidak perlu besar. Cukup dengan saiz kecil dan tidak mengganggu lalu lintas. Unit pulau kecil ini juag sesuai ditambahkan roda agar mudah dialih jika tidak perlu. Barulah memudahkan untuk anda beraksi di hadapan dapur menyediakan sesuatu yang enak dengan sistematik.

Unit dapur tidak semestikan perlukan saiz yang besar. Kini ia boleh anda jumpa dalam saiz yang begitu kecil tetapi membantu menyelesaikan banyak tata kerja kita. Adakala di sinilah kita letakkan segala bahan perasa dan perisa. Atau di sinilah juga sesuai kita muatkan segala spatula untuk memasak. Jadi di mana aja lokasi memask kita, di ketukar, di sinki, di tungku dapur semuanya boleh dicapai dengan mudah dan cepat.

Berbeza unit pulau yang besar. Ia bukan sahaja boleh menempatkan segala keperluan memasak, dijadikan tempat bersarapan, memasak juga boleh, dijadikan tempat mencuci pinggan pun sesuai. Jadi kerja lebih lancar tidaklah seperti berperang kita di dapur. Kepada yang sudah mempunyai unit pulau pasti berbangga dengan rekaan dapur anda yang cantik lagi sempurna. Simple-simple je di IMPIANA.


Ini Cara Pasang Lantai Vinyl Yang Mudah Dan Tak Perlu Banyak Barang

Di antara bahan yang dibeli olehnya adalah seperti 13 kotak (1 kotak berharga RM 58) Luxury PVC Plank berketebalan 3mm dan panjangnya 3 x 6 inci serta Gam khas Vinyl Glue (satu tong berharga RM68).

Lantai PVC Plank ini merupakan alternatif baharu dalam dekorasi melibatkan lantai kediaman yang mana tidak semestinya kita harus mengekalkan lantai jubin yang dipasang oleh pemaju kerana segalanya bergantung kepada kreativiti pemilik kediaman tersebut. Malah tidak perlu berbelanja besar jika ingin menukar penampilan lantai kerana segala-galanya boleh dilakukan sendiri, apa yang penting rajin dan sabar seperti yang telah dibuktikan oleh pemilik kediaman ini.

Untuk maklumat, sebarang pengubahsuaian yang beliau lakukan adalah secara DIY tanpa mengupah mana-mana syarikat kontraktor. Disebabkan melakukan sendiri kerja-kerja memasang lantai vinyl maka beliau dapat menjimatkan kos renovasi yang bernilai RM3000-RM4000 dengan hanya mengeluarkan harga kos membeli barang-barang sebanyak RM1000 sahaja. Antara peralatan yang digunakannya adalah seperti Pembaris L, Pisau, Pensel, Berus Cat, Gunting dan Kain buruk untuk membersihkan sebarang kotoran sebaik sahaja selesai kerja-kerja pemasangan.

“Saya banyak merujuk video tutorial di youtube tentang proses pemasangan lantai vinyl ini dan rasa bertuah kerana anak saya yang berumur 8 tahun juga turut membantu serta menyatakan bahawa lantai ini kalis air” ujar Pengurus Insuran ini.

Ada apa dengan dia? Adakah dia bersalah hanya dilihat cantik juga menarik? Atau mereka yang tergoda dengannya yang menukar tajuk cerita apabila tak dapat memilikinya? Benar, dia boleh dipelbagaikan, boleh berada dipelbagai posisi mengikut selera anda. Cakap sahaja di mana dan bila , ottoman boleh bertindak sebagai penyeri ruang kediaman anda dalam sekelip mata. Sebab itulah ramai yang tertipu akan kelebihan ottoman ini.

Di datangkan dalam pelbagai bentuk dan saiz, ottoman sememangnya berguna untuk dijadikan tempat duduk dan meja kopi jika perlu. Ada di datangkan dalam bentuk berkaki seumpama sebuah bangku . Sama ada empat segi tepat atau empat segi sama. Ada juga yang tidak memperlihatkan kaki mereka. Ia seumpama sebuah bongkah cantik dan dibina dengan cukup kukuh .

Diperkemaskan dengan teknik chesterfield atau plos begitu aja. Jika anda mempunyai tetamu yang agak ramai, ia boleh djadikan tempat duduk. Jika tidak menjadi meja kopi sahaja. Tetapi bukan dijadikan bangku panjang untuk bersenam ye! Paling menarik, ada juga di kalangan pereka ottoman menjadikan ia sebahagian daripada ruang penstoran. Malah adakala kemasan lembut yang dipilih juga nampak sedondon dengan langsir dan kusyen.

Jika anda mempunyai ruang terhad , ottoman bulat dilihat cukup sempurna. Manakala ruang memanjang, ottoman empat segi tepat lebih menarik. Tidak salah jika ottoman diberi suntikan warna yang agak berbeza dari set sofa. Ia tidak perlu sedondon. Segalanya terserah kepada kebijaksanaan anda untuk memberi ruang solekan ala warna harmoni atau satu warna lain di tengah ruang. Simple-simple aja di IMPIANA.

“Untuk dapur kediaman saya ini, saya membeli sebanyak 3 set kabinet bersama counter top bernilai RM 2.5K (tidak termasuk singki dan dapur memasak) serta mendapat bantuan isteri untuk memegang barang sementara saya pasang skru untuk mencantumkan setiap komponen”. katanya.

Dia turut menyatakan bahawa, jika ingin counter top ini tahan lama, kena sentiasa pastikan tiada air yang bertakung di atasnya serta meletakkan silikon sebagai pelindung daripada terkena air.

Kita mungkin sudah melupakan gaya hias ala feature wall yang pernah satu ketika dahulu bagaikan benda wajib jika melaram dekorasi. Apa kata kita semarakkan kembali gaya seumpama itu. Cuma kita pelbagaikan lagi material untuk mewujudkan sebuah feature wall yang berkesan. Tahukah anda feature wall bertindak sebagai pencerita apakah mood yang hendak anda sampaikan dalam sebuah ruang. Jom kita usha apakah idea simple yang cantik untuk ruang kediaman kita.

WARNA DAN CERITA MEMBERI SERIBU ERTI SERTA MOOD DALAM SEBUAH RUANG…BAGAIMANA PEMILIKNYA…? TIDAK SALAH MEMILIH ELEMEN WARNA JIKA PERABOTNYA SEMUA KAKU DENGAN RONA KELABU.

SERIUS NAMUN BERGAYA. CITA RASA MASKULIN DENGAN SENTUHAN MODEN KLASIK.ANDA BERANI? PILIHAN CAT MATTE SUDAH MEMADAI MENJADIKAN RUANG NAMPAK EKSKLUSIF

SENI DAN ALAM BERSATU. ANDA YANG MENDAMBARKAN KEDAMAIAN DAN MENIKMATI SENI DALAM SANUBARI, JELAS BOLEH MENGABDIKAN DINDING RUMAHNYA KEPADA LUKISAN -LUKISAN YANG BERUNSURKAN ALAM DAN PELBAGAI LAGI SEBAGAI PEMUSATAN MATA. GANTUNG KE PELBAGAI JENIS BINGKAI BESAR UNTUK MENARIK PERHATIAN.

ANDA RASA KALAU BEGINI FEATURE WALL , ORANGNYA BAGAIMANA? ADA YANG MAHU TEKA?

INI FANTASY FOREST ATAU FASHION FIESTA? PALITAN RONA DINGIN YANG MENYENANGKAN DAN CORAK BUNGA MENDOMINASI RUANG DINDING. JELAS MENYERLAHKAN NILAI FEMININ YANG MENGGODA.

SATU LAGI PILIHAN WARNA DAN SENI LUKIS YANG MEWAH DENGAN BIASAN WARNA. ANDA SEORANG CERIA DAN BERFIKIRAN POSITIF APA SALAHNYA KITA BERMAIN WARNA CERIA DI RUANG TAMU. PERHATIKAN PERABOTNYA RINGKAS, MODEN DAN AGAK KAKU REKAANNYA.

MEGAH DAN ELEGAN. PILIHAN RONA MISTERI DAN MEWAH MENJADIKAN RUANG KEDIAMAN INI SANGAT ELEGAN DAN MEWAH. BIAR SIMPLE TETAPI AURANYA CUKUP LUAR BIASA. BERBEZA DARI WARNA LAZIM DAN PILIHAN RONA TABOO UMPAMA SATU BERONTAK DALAM GAYA.

PENGARUHI SUASANA. ALAM SEMULA JADI. KAMAR TAMPIL DAMAI DAN REDUP SUASANA.